ועדת הכלכלה, כנסת 25, פרוטוקול מספר 40, 2023-02-27 00:00

דוד ביטן: אני פותח את ישיבת ועדת הכלכלה

דוד ביטן:  על סדר היום המשך דיון בהצעת חוק התחרות הכלכלית (איסור פגיעה ביבוא מקביל או ביבוא אישי) (הוראת שעה), התשפ"ב-2022

דוד ביטן:      בישיבה הקודמת התקיים דיון כללי

מיכאל ביטון: היושב ראש, לפני ההקראה אני יכול להעיר הערה?     

דוד ביטן: כן

מיכאל ביטון: קודם כל, לגבי הדיון הקודם שהתקיים בוועדה

מיכאל ביטון:  אשריך על האמירות החד-משמעיות שאתה תלך לשר המשפטים ותנסה להרגיע את העניינים ולדחוף להסכמות

מיכאל ביטון:  זה אומץ לב ציבורי בעת הזאת

מיכאל ביטון:      אנחנו הולכים לחדש כאן את התיקון הזה והוא ראוי אבל קודם כל צריך לשאול איזו אכיפה נעשתה על פיו בשנים הקודמות כשהוא היה בחוק ומה באמת עשו

מיכאל ביטון:  יש חוק כזה והשאלה היא את מי תפסו בהפרה של מתן יבוא מקביל, איזה קנסות, איזו ענישה הייתה בחמש השנים האחרונות

מיכאל ביטון:  מנסים לחדש את החוק הזה עכשיו אבל בוא נראה מה עשו איתו בחמש השנים האחרונות

דוד ביטן: זה היה בדיון הקודם

מיכאל ביטון: הדבר היותר חשוב שמטריד אותי זה שבחוק ההסדרים הביאו חוק למאבק במונופולים של יבוא וזה אחלה רעיון אבל אתה יודע מה מדהים בחוק הזה? אני לא רוצה לנקוב בשמות של חברות

מיכאל ביטון:  אנחנו קיימנו כאן הרבה דיונים על הפרת תחרות ביבוא של מוצרים בלעדיים והחברות האלה לא באו לדיונים

דוד ביטן: עכשיו הן באו

מיכאל ביטון: הן באו כשהתחילו עם חוק ההסדרים

דוד ביטן: לא

דוד ביטן:  עכשיו הם באו לדיון שקיימנו

מיכאל ביטון: לדיון הזה אבל אני אומר לך שבטיפול, החברות לא היו כאן

מיכאל ביטון:  ההצעה בחוק ההסדרים להתחיל לטפל באותם מונופולים של יבוא הביאה אותם לכנסת

מיכאל ביטון:  למה מישהו ביטל את זה בחוק ההסדרים?     

דוד ביטן: הם באו אחרי שביטלו

מיכאל ביטון: אבל למה ביטלו את זה?     

אוריאל לין: ברשות היושב ראש, אני אסביר את זה

מיכאל ביטון: מה היו השיקולים?     

דוד ביטן: אמרו את זה בישיבה

אוריאל לין: אני אחר כך אסביר את זה

דוד ביטן: לא, לא, אל תסביר

דוד ביטן:  אני לא מתחיל את הדיון מחדש

אוריאל לין: זו הייתה הפעולה הכי נכונה שנעשתה

דוד ביטן: עם כל הכבוד, אני לא מתחיל עם זה

דוד ביטן:  אל תסביר ולא שום דבר

דוד ביטן:  האוצר הסביר למה הורידו והם הקימו ועדה על מנת לדון בהשלכות

מיכאל ביטון: אומרים שיילחמו במונופולים, מביאים חוק בחוק ההסדרים ותוך שבוע הוא נעלם, אחרי שהחברות האלה מסתובבות כאן לראשונה

דוד ביטן: לא

דוד ביטן:  לחברות היה שימוע, הם הקימו ועדה מסוימת

מיכאל ביטון: ועדה זאת הדרך לקבור כל דבר שהתחיל טוב

דוד ביטן: יכול להיות

דוד ביטן:  אני לא יודע

דוד ביטן:  אני לא רוצה להתחיל עם זה עוד פעם כי בצורה הזאת בחיים לא נסיים את זה

דוד ביטן:  קראנו את ההגדרות והתייחסנו אליהן

דוד ביטן:  אני מבין שנעשו תיקונים

איתי עצמון: במהלך הדיון עלו עוד שאלות, בעקבות הדיון הקודם

איתי עצמון:  אנחנו באנו בדברים עם נציגי רשות התחרות ומשרד המשפטים והנוסח שמונח כרגע על שולחן הוועדה מעגן חלק מהנושאים שעלו באותו דיון

דוד ביטן: לגבי תעודת המקור, אמר לי נציג האוצר שיש התפתחות מסוימת ואתם צריכים לגבל החלטה

דוד ביטן:  תסביר לנו

גל ברנס: אגף תקציבים

גל ברנס:  קיבלנו את ההערות שעלו כאן ואנחנו בוחנים את הנושא פנימית באוצר

גל ברנס:  יש מורכבויות מעבר לסוגייה הספציפית של תעודת המקור

דוד ביטן: הסכמים בין-לאומיים

גל ברנס: כן

גל ברנס:  אנחנו בוחנים האם אפשר למצוא איזשהו פתרון יצירתי

דוד ביטן: אמרת לי שזה בדרך

גל ברנס: אנחנו עובדים על זה

גל ברנס:  אני מקווה

דוד ביטן: כמה זמן? אני לא מסיים את החוק הזה בלי העניין הזה של תעודת מקור

דוד ביטן:  אם אין תעודת מקור, כל ההנחה שעושים ביבוא מקביל, מקבלים אותה בחזרה במכס ואז אין הנחה

דוד ביטן:  את זה אני רוצה לסיים

דוד ביטן:       אני מתייעץ עכשיו עם חברי הכנסת

דוד ביטן:  אנחנו יכולים לסיים את כל הדיונים בעניין, לומר רוויזיה, להצביע ולחכות עם הרוויזיה עד שהם ייתנו לנו את התשובה

דוד ביטן:  אם התשובה תהיה שביטלו או שינו את העניין הזה שלא תהיה תוספת מכס שבסופו של דבר משפיעה על המחיר, אנחנו נמשוך את הרוויזיה ונעביר את החוק

דוד ביטן:  אם לא, נעשה תיקון

דוד ביטן:  אני לא אוותר על זה

דוד ביטן:  כי כל הדבר הזה הופך להיות קשקוש

דוד ביטן:  אם הם משלמים עוד 15 אחוזים מכס, אין הנחה ביבוא המקביל

דוד ביטן:  כמה הנחה כבר יש ביבוא המקביל? יותר מ-15 אחוזים?     

גל ברנס: נאמר גם בדיון הקודם שהחוק הזה עוסק בהרבה רבדים שהם מעבר לעולם הרכב

דוד ביטן: לא רק הרכב

דוד ביטן:  תסלח לי

דוד ביטן:  תעודת מקור – זה חל גם על דברים אחרים, על מוצרים אחרים

דוד ביטן:  לא על מוצרי מזון ודברים כאלה אבל זה כן חל על מוצרים של חשמל ודברים מהסוג הזה

קריאה: גם על חלקי חילוף

דוד ביטן: כן

דוד ביטן:  על חלקי חילוף

דוד ביטן:  זה לא רק על רכב

דוד ביטן:  אני אומר לכם שחבל על הזמן, זה לא נתון לוויכוח

דוד ביטן:  הנושא של תעודת המקור, אתם תפתרו את הבעיה הזאת

דוד ביטן:  בעניין הזה לא מעניין אותי לא רשות התחרות ולא שום דבר

דוד ביטן:  אם זה פוגע בתחרות, שיפגע בתחרות

דוד ביטן:  אני אומר לכם שאנחנו עושים את היבוא המקביל על מנת להוריד את המחיר

דוד ביטן:  אז מה אתם עושים? אם אין תעודת מקור, לוקחים עוד 15 אחוזים ואז אין הנחה, אז בשביל מה כל היבוא המקביל? בוא נוותר עליו

גל ברנס: אבל באף תחום אחר אין מכס

גל ברנס:  זאת אומרת, תעודת מקור לגבי המכס רלוונטית רק לעניין נושא הרכב

דוד ביטן: לא, למה? לא נכון

גל ברנס: בחשמל ואלקטרוניקה אין מכסים

דוד ביטן: לא יודע, אבל אם מחר יהיה נכס, מה נעשה? אני לא רוצה

גל ברנס: אין לנו שום תוכנית למכס

דוד ביטן: אני רוצה שתתנו פתרון

דוד ביטן:  יש לכם בעיה עם הסכם בין-לאומי? אמרתי לכם מה הפתרון והוא פשוט

דוד ביטן:  אם אתם לא מוצאים פתרון בהסכמים הבין-לאומיים, תחייבו את ה-15 אחוזים האלה ותורידו 15 אחוזים במה שאתם גובים כמכס אחר

דוד ביטן:       לגבי מוצרים שאין עליהם מכס, אין בעיה

דוד ביטן:  אתם צריכים לפתור את הבעיה הזאת

דוד ביטן:  הגיע הזמן לפתור את הבעיה של תעודות מקור כי אנחנו הרי יודעים מה קורה

דוד ביטן:  היבואנים הגדולים אומרים להם שלא יתנו תעודת מקור

דוד ביטן:  זה מה שקורה ואז מה קורה עם היבואן המסכן? עכשיו רשות התחרות תגיד לו שהיא תקנוס אותם אבל עזוב, עד שאתם נותנים קנס ועד שעוברים את הערר עוברות חמש שנים

דוד ביטן:  כבר היה ויכוח על זה

דוד ביטן:  לא נתחיל שוב את הדיון

דוד ביטן:  זאת החלטת חברי הכנסת

דוד ביטן:  זה מה שחברי הכנסת רוצים

דוד ביטן:  זה לא רק מה אני רוצה אלא כל חברי הכנסת רוצים בזה כי בסופו של דבר זה משפיע על המחיר

מיכל כהן: אדוני, אני רק אומר שאנחנו מדברים כאן על שוק של מיליארדים רבים בהם אנחנו עכשיו מנועים מלעשות פעולות ולא יכולים לאכוף כנגד פעולות כאלה גם כשאנחנו רואים אותן

דוד ביטן: יש חוק והחוק הזה הסתיים

דוד ביטן:  האוצר יסיים את העניין של תעודות המקור

מיכאל ביטון: אגב, אתה יודע שיש עוד פתרון

מיכאל ביטון:  אתה יכול להגיד להם שהתקנה תיכנס לתוקף עוד שלושה חודשים

דוד ביטן: לא

דוד ביטן:  אין תקנה

מיכאל ביטון: ובתנאים מסוימים ואם התנאים של התעודה לא מתקיימים, לא יהיה תוקף

דוד ביטן: לא

דוד ביטן:  לא

מיכאל ביטון: אתה לא נותן לזה תוקף

מיכאל ביטון:  אתה מתנה בחקיקה

דוד ביטן: לא תהיה תקנה

דוד ביטן:  אתם תפתרו את הבעיה הזאת

דוד ביטן:  לא תפתרו - אני מכניס את זה לחוק

דוד ביטן:  הנה, אני אומר לך

דוד ביטן:  כבר אמרתי לייעוץ המשפטי שינסחו לנו ואנחנו נכניס את זה לחוק

דוד ביטן:  אתם רוצים לוותר על החוק הזה – תוותרו עליו

דוד ביטן:  אם לא יהיה בחוק הזה – ייכנס בחוק הבא

דוד ביטן:  הנושא של תעודת מקור יסתיים כי אחרת היבוא המקביל צולע

דוד ביטן:  הוא לא יפחית מחיר כי אתם מחייבים עוד 15 אחוזים

מיכל כהן: אבל צריך לחשוב על סדרי העדיפויות כי בסוף מדובר כאן על רכבים חדשים

מיכל כהן:  יש אוכלוסייה שבשביל לעשות יבוא מקביל, צריך רכבים חדשים

דוד ביטן: אני לא מבין מה הבעיה

מיכל כהן: אני רק אומרת שמדובר על אוכלוסייה אחרת

דוד ביטן: את באה אלינו בטענות? שהאוצר יעשה את הפעולה הנדרשת

דוד ביטן:  את צודקת, אנחנו אשמים

דוד ביטן:  שהאוצר יעשה מה שצריך על מנת שאנחנו לא נשתגע בחוק הזה

מיכאל ביטון: גם כאשר קיבלתם כוח לאכוף, לא נתתם 100 מיליון שקלים קנס

דוד ביטן: פתאום החוק הזה הכי חשוב

מיכאל ביטון: תעשו סדר בבית

דוד ביטן: אתם תתנו קנס ובעוד ארבע שנים ניפגש שוב

דוד ביטן:  היו כבר ארבע מערכות בחירות עד אז ואני לא יודע מה יהיה

דוד צור: אני נציג המכס

דוד צור:  אני יכול להעיר כמה הערות? אני אחראי על התחום הזה

מיכאל ביטון: אתה יכול לבטל את ה-15 אחוזים?     

דוד ביטן: בבקשה

דוד ביטן:  היית אומר מהתחלה שאתה נציג המכס

דוד ביטן:  נתת לי לצעוק סתם?     

דוד צור: יש הסכמי סחר ולכן צריך להבין שבמסגרת אומה מועדפת מותר לתת העדפת מכס רק במסגרת הסכם סחר

דוד צור:  הסכם סחר מחייב תעודת מקור

דוד צור:  לכן יש פתרון

דוד ביטן: מה הפתרון? אתם תוותרו?     

דוד צור: בחוק הרישוי של משרד התחבורה הם יחייבו את היבואנים

דוד ביטן: אבל זה לא רק על תחבורה

דוד צור: אבל יש מכס רק ברכבים

דוד ביטן: מה הפתרון לרכבים?     

דוד צור: פתרון שאומר שהיבואן הבלעדי יביא מכתב מהיצרן שהוא מתחייב להנפיק תעודות מקור לכל היבואנים

דוד ביטן: אבל הוא לא מנפיק

דוד ביטן:  עזוב

דוד ביטן:  למה לא עשיתם את הפתרון הזה עד עכשיו? אהבתם לגבות עוד 15 אחוזים

דוד צור: 	לא

דוד צור:  אדוני היושב ראש, זה נמצא בצנרת

דוד ביטן: בסדר, שיהיה בצנרת

דוד ביטן:  אין בעיה

דוד ביטן:  האוצר יביא לנו פתרון יחד איתך

דוד ביטן:  גם אתה בעניין

דוד ביטן:  טוב שבאת

דוד ביטן:  תפתרו את הבעיה

דוד ביטן:  זה שאתם גובים, אתם לא מוותרים על הכסף, זאת העבודה שלכם אבל אנחנו אומרים שכל הרעיון של היבוא המקביל הוא להפחית את המחיר

דוד ביטן:  אם אתה גובה עוד 15 אחוזים, אתה לא מפחית את המחיר

דוד ביטן:  אם זה כך, לשם מה אתם עושים יבוא מקביל? פיילוט כזה? כאילו בכאילו? זה לא יהיה בכאילו, רבותיי

דוד ביטן:  זה לא יהיה בכאילו

דוד ביטן:  אנחנו רוצים שהמחיר ירד

אליהו ברוכי: אז לא צעקת לחינם

דוד ביטן: כנראה צעקתי עליה, אז היא הביאה אותו לעזרה

דוד ביטן:  עכשיו אני אצעק עליו, נראה את מי הוא יביא לעזרה

דוד צור: הכול בסדר

דוד צור:  אנחנו עושים את כל המאמצים

דוד ביטן: תעשו

דוד ביטן:  כמה שנים אתם כבר גובים את ה-15 אחוזים?      

דוד צור: זה לא לכולם

אליהו ברוכי: ברור, זה לא לכולם אלא רק ליבואנים המקבילים

דוד ביטן: אני לא מתחיל ויכוח

דוד ביטן:  קודם כל, המכס עושה את העבודה שלו

דוד ביטן:  כתוב לו שהוא צריך לגבול – הוא גובה

דוד ביטן:  אליהם אתם באים בטענות? תבואו בטענות למחוקקים, לאוצר, למשרד התחבורה

דוד ביטן:  המכס עושה את העבודה שלו

דוד ביטן:  הוא חייב לגבות ואני לא בא אליהם בטענות בעניין הזה

דוד ביטן:  הם עושים את העובדה אבל אנחנו רוצים שהם לא יעשו את העבודה, שלא ניתן להם את האפשרות לעשות את העבודה הזאת

דוד צור: גם לא מדויק

דוד ביטן: עורך דין עצמון, אתה רוצה להסביר את התיקונים של סעיף ההגדרות?     

איתי עצמון: אני אומר באופן כללי מה ניסינו לעשות בטיוטת הנוסח שמונחת כרגע על שולחן הוועדה

איתי עצמון:  השינוי המהותי הראשון נוגע להגדרת "מעשה" שבעצם מחקנו אותה והעברנו את הפירוט של המעשים – כלומר, שלא תהיה הגדרה מרבה אלא ממש קונקרטיזציה של המעשים שייחשבו, שאחר כך מתחברים לאיסור פגיעה ביבוא מקביל, והעברנו אותם לתוספת

איתי עצמון:  כמובן ניתן יהיה לשנות את התוספת באישור הוועדה

איתי עצמון:  בצו של שר הכלכלה באישור הוועדה

איתי עצמון:  ההגדרה כבר לא תהיה "מעשה לרבות" וכאן תהיה רשימה אלא "הן לרבות"

איתי עצמון:  תהיה הגדרה יותר ברורה

דוד ביטן: אנחנו צריכים לקרוא שוב את הכול?     

איתי עצמון: בדיון הקודם לא הקראנו

דוד ביטן: דרך אגב, אני רוצה להגיד גם לאוצר כל הכבוד על כך שהוא באמת בודק בצורה חיובית את העניין הזה של תעודת המקור

דוד ביטן:      אנחנו צריכים לקרוא את הכול או רק את התיקון?     

איתי עצמון: צריך להקריא את הכול

איתי עצמון:  הקראנו רק את ההגדרות

דוד ביטן: בוא נתחיל להקריא

איתי עצמון: אני רק אוסיף ואומר שהוספנו גם סעיף תחילה, כלומר, תחילה נדחית של חודש כדי לאפשר איזושהי היערכות

איתי עצמון:  הוספנו הוראה שמחייבת דיווח לכנסת

דוד ביטן: אבל את התוספת אני מעביר עכשיו, נכון?     

איתי עצמון: כן

דוד ביטן: והם כל פעם יביאו בצו תיקון לתוספת?     

איתי עצמון: אם יהיה צורך

איתי עצמון:  ככל שיהיה צורך

איתי עצמון:  ניתנת כאן גמישות לממשלה לשנות

דוד ביטן: בסדר אבל אל תשנו תוך חודש

דוד ביטן:  תנו צ'אנס

מיכל כהן: מן הסתם אם נראה פרקטיקות שלא הכרנו עד עכשיו

דוד ביטן: תוסיפו את זה

דוד ביטן:  אני אתכם בעניין הזה

דוד ביטן:       נתחיל בהקראה

דוד ביטן:  מי שיש לו הערה שלא נאמרה בעבר, יאמר

יעל דיין: הצעת חוק התחרות הכלכלית (איסור פגיעה ביבוא מקביל או ביבוא אישי), התשפ"ב-2022     

יעל דיין: בחוק התרות הכלכלית, התשמ"ח-1988 (להלן – החוק העיקרי), אחרי סעיף 31ד' יבוא:     פרק ד'2: יבוא מקביל ויבוא אישי     31ה

יעל דיין: 	הגדרות     		בפרק זה –      		"אדם" – כהגדרתו בסעיף 26(ו)

איתי עצמון: מה ההגדרה של אדם, במהות?     

יעל דיין: זו הגדרה מאוד רחבה

יעל דיין:  זה כולל חברה, כולל כל תאגיד וכולל גם בני אדם

איתי עצמון: זו ההגדרה שקיימת בחוק הפרשנות

איתי עצמון:  מה מוסיפה ההגדרה כאן?     

מיכל כהן: ההגדרה כאן היא חברה ובנותיה, בנות של חברה אחת וכן אדם וחברה ששולטים בזה

מיכל כהן:  גם יחסי שליטה זה רחב יותר

איתי עצמון: רחב יותר מההגדרה שקיימת בחוק

מיכל כהן: כן

יעל דיין: "יבוא אישי" – יבוא של טובין על ידי יחיד, שאינו מיועד לצורכי אספקה, ייצור או מתן שירותים ואינו במסגרת של פעילות מסחרית, ובלבד שהטובין מיובאים בכמות סבירה לשימושו האישי או המשפחתי של אותו יחיד

יעל דיין:      כאן אנחנו מדברים על יבוא אישי של בן אדם יחיד

יעל דיין:  זה לרבות רכישה דרך האינטרנט

דוד ביטן: זה כולל סחר מקוון

יעל דיין: כן

דוד ביטן: צריך להוסיף את זה לחוק

איתי עצמון: אנחנו נבהיר בנוסח

דוד ביטן: באינטרנט אתה יכול גם לייבא יבוא אישי

יעל דיין: זה כלול בהגדרה

יעל דיין:  אם נכתוב את זה בחוק, יאמרו לנו למה זה לא כתוב בחוק במקומות אחרים

יעל דיין:  אנחנו אומרים שזה כלול

דוד ביטן: זה חוק חדש

יעל דיין: זה תיקון לחוק התחרות

איתי עצמון: אבל היום אין הגדרה של יבוא אישי

איתי עצמון:  ככל שאני יודע, ההגדרות האלה היום הן מצווי היבוא החופשי

לירון נעים: נכון

לירון נעים:  יש היום הגדרה בחקיקה הישראלית בעיקר בצו יבוא אישי וגם במקומות אחרים של מהו יבוא אישי

לירון נעים:  ההגדרה הזאת שואבת השראה

לירון נעים:  זה לא העתק-הדבק במקומות אחרים אבל זה בהחלט בהשראה

איתי עצמון: יש איזשהו נזק בכך שנבהיר ובכלל זה יבוא באמצעים מקוונים או משהו בסגנון הזה?         

לירון נעים: אני חושבת שזה מאוד מאוד ברור מלשון ההגדרה

לירון נעים:  אין שום ספק שיבוא אישי דרך האינטרנט כלול כאן בהדרת יבוא אישי

לירון נעים:  אני לא חושבת שיש צורך להבהיר

עופר כסיף: אני חושב שהיא צודקת כי אם כתוב שהטובין מיובאים בכמות סבירה לשימושו האישי או המשפחתי, למה צריך להוסיף את זה?     

מיכל כהן: זו בוודאי הכוונה שלנו, שהתיקון הזה חל על יבוא דרך האינטרנט

דוד ביטן: מה אתה אומר? אם לא מזיק להוסיף – נוסיף את זה

דוד ביטן:  שיהיה ברור

דוד ביטן:  שלא תהיה פרשנות של בית המשפט ולא של פקיד כזה או אחר

לירון נעים: אני רק אומר לפרוטוקול כדי שלא יהיה ספקות ושאיש לא יטען אחר כך שמכלל הן כאן משתמע לאו במקומות אחרים

לירון נעים:  התוספת הזו היא רק לצורך הבהרה אבל זה ממילא נכלל

עופר כסיף: אני חושב שכל המוסיף גורע, אבל בסדר

דוד ביטן: לא יודע

דוד ביטן:  גיליתי שבסוף הפקידים נותנים פרשנות

עופר כסיף: כן, אבל השאלה אם אותה פרשנות על בסיס מה שאמרה לירון ממשרד המשפטים יהיה יותר מזיק

עופר כסיף:  כל פקיד יגיד שאם כתוב כאן מקוון, אבל לא כתוב שם, אז לא

דוד ביטן: היועץ המשפטי אומר שלא

איתי עצמון: ההגדרה היא ספציפית לפרק הזה

איתי עצמון:  זאת אפילו לא הגדרה שנכנסת לסעיף ההגדרות בחוק

איתי עצמון:  זו הגדרה ספציפית לפרק יבוא מקביל ויבוא אישי בחוק התחרות הכלכלית

איתי עצמון:  שנית, ברגע שאנחנו כותבים "ובכלל זה", זה אומר שזה סוג של הבהרה

איתי עצמון:  כלומר, מבהירים שגם סחר מקוון נכנס כאן בהגדרה של יבוא אישי

איתי עצמון:  אני לא חושב שזה מזיק

איתי עצמון:       היושב ראש מבקש להכניס?     

דוד ביטן: כן

דוד ביטן:  תכניס את זה

יעל דיין: "יבוא מקביל" – יבוא לישראל של טובין שאינו יבוא אישי, בידי מי שאינו יבואן ישיר

יעל דיין:      "יבואן ישיר" – אדם שמתקיים לגביו אחד מאלה:     

יעל דיין: הוא מייצר טובין בישראל, מכוח הסדר עם אדם במדינת חוץ

איתי עצמון: אלה שתי האופציות של יבואן ישיר

יעל דיין: כן

איתי עצמון: ההגדרה היא הגדרה זהה להגדרה שהייתה בהוראת השעה הקודמת?     

יעל דיין: כן

מיכל ברנדל: כבוד היושב ראש, יש לי הערה

מיכל ברנדל:  סעיף (2) למעשה מתייחס לתעשיין ישראלי שמייצר לפי זיכיון זר במדינת חוץ ולכן אנחנו מבקשים להשמיט את סעיף (2) ולהחיל את זה רק על מי שהוא יבואן

דוד ביטן: למה? מה הסיבה? אתם נגד ייצור בישראל?     

מיכל ברנדל: לא, חלילה

מיכל ברנדל:  המגבלה חלה על יבוא מקביל

מיכל ברנדל:  ההגדרה מתייחסת למי שהוא מייבא ולא למי שמייצר בישראל

דוד ביטן: אם זה לא כתוב, מה המשמעות של זה שזה לא כתוב?     

מיכל כהן: אני רק אומר שהכוונה כאן היא כאשר למשל החברה המרכזית מייצרת קוקה קולה מכוח זיכיון

מיכל כהן:  אם יהיה יבוא של קוקה קולה לארץ והם ינסו למנוע יבוא של קוקה קולה לארץ כי קוקה קולה מיוצרת כאן אבל מכוח זיכיון – אפשר יהיה לפגוע בזה

דוד ביטן: כל המטרה של זה היא לתת לרשות התחרות כלים להתמודד עם הבעיות

מיכל ברנדל: אבל חלילה, חברה מרכזית היא ממילא מוגדרת כמונופול וחלות עליה כל המגבלות

דוד ביטן: החוק הזה לא חל רק על קוקה קולה

דוד ביטן:  הבקשה שלכם לא מקובלת

גל ברנס: יושב ראש הוועדה, אני אשמח להזכיר שבדיון אתמול כל היבואנים וכל היצרנים טענו שהם בעד יבוא מקביל

דוד ביטן: נכון

מיכל כהן: כולל החברה המרכזית

מיכל ברנדל: אנחנו בעד, רק מבקשים שיהיה ברור

מיכל ברנדל:  למה להחיל על יצרן ישראלי גם אם הוא מייצר לפי זיכיון זר חובות של היבוא?     

מיכל כהן: כי זה יכול לפגוע ביבוא מקביל

מיכל כהן:  אם הוא מייצר לפי זיכיון זר, זה אומר שיש את אותם מוצרים ממדינות אחרות ואפשר לעשות יבוא מקביל גם אם הוא יצרן

מיכל כהן:  זה מה שאנחנו רוצים לעשות

דוד ביטן: הבקשה לא מתקבלת

דוד ביטן:  ממשיכים בהקראה

איתי עצמון: כפי שאמרתי, הגדרת "מעשה" נמחקת

יעל דיין: כן

יעל דיין:  הגדרת "מעשה" נמחקה והיא מפורטת בתוספת

דוד ביטן: בתוספת היא חזקה יותר? היא נשארת באותה עוצמה?     

איתי עצמון: כן

איתי עצמון:  אין לזה משמעות מהותית

איתי עצמון:  המשמעות המהותית היחידה היא אפשרות לפנות בחקיקת משנה את רשימת המעשים

יעל דיין: 31ו

יעל דיין: 	איסור פגיעה ביבוא מקביל או ביבוא אישי בידי יבואן ישיר     לא יעשה יבואן ישיר מעשה מהמעשים המפורטים בתוספת, אם מתקיים בו אחד מאלה:     

יעל דיין: שעיקרו מניעה או הפחתה של התחרות מצד יבוא מקביל או יבוא אישי

איתי עצמון: עכשיו תקראי בבקשה גם את התוספת

איתי עצמון:  זה בעצם משלים את התמונה לגבי הסעיף

יעל דיין: הוספת תוספת     אחרי סעיף 56 לחוק העיקרי יבוא:     "תוספת (סעיף 31ו)     

יעל דיין: התניה או דרישה של תנאים מסחריים

יעל דיין: התערבות אצל קמעונאי בעניין סימון שונה או אופן הצגה שונה של מוצר שיובא ביבוא מקביל לעומת מוצר שיובא ביבוא ישיר

יעל דיין: דיווח על סחורה שמקורה ביבוא מקביל באופן המאפשר מעקב אחר שרשרת האספקה, או חלקה, אל אותה סחורה

איתי עצמון: אם אפרש להסביר בבקשה, גם את התוספות ששילבתם כאן ברשימת המעשים

יעל דיין: למעשה רשימת שפירטנו כאן, אלה מעשים שאנחנו נתקלנו בהם כפרקטיקות בהן נוקטים יבואנים ישירים כדי למנוע יבוא מקביל

יעל דיין:  זה יכול לקרות באמצעות איזה שהם הסדרים שיש ליבואן הישיר עם היצרן הרשמי בחוץ לארץ, אלה יכולות להיות כל מיני דרישות של תנאים מסחריים מהמפיצים של היבואן או מהקמעונאים שמוכרים את זה, זה יכול להיות בכך שלמשל משנים את התנאים המסחריים, את תנאי האשראי או את המחיר של המוצר ברגע שרואים על המדף שיש יבוא מקביל

יעל דיין:  הם יכולים לעשות את זה באמצעות כל מיני דרישות סימון וכל מיני שינויים טכניים למוצרים שמקשים על התממשקות של המוצר מבחינה טכנולוגית, סירוב לספק את המוצרים כשקיים יבוא מקביל אצל הקמעונאי או דיווח ליצרן בחוץ לארץ על כך שקיימת סחורה שמקורה ביבוא מקביל כדי לבקש ממנו לעצור את היבוא המקביל

דוד ביטן: המשמעות של זה היא שזאת לא רשימה סגורה

דוד ביטן:  הם יכולים לשנות את זה כל הזמן

איתי עצמון: בצו, באישור ועדה

דוד ביטן: בצו, באישור ועדת הכלכלה

יעל דיין: לא תמיד מדובר במניעה מוחלטת של יבוא מקביל אלא לפעמים מדובר כאן בפגיעה או בצמצום של היבוא המקביל ואלה סוגי הפרקטיקות שקיימות

איתי עצמון: אבל למעשה

איתי עצמון:  אם אני מבין נכון, רשימת המעשים היא לא בהכרח כוללת מעשים שהם אסורים

יעל דיין: נכון

יעל דיין:  הם אסורים כאשר מתקיים האיסור

יעל דיין:  המעשים אסורים כאשר כתוצאה מהם עלול להיפגע היבוא ובשל כך עלולה להיפגע התחרות או כאשר העיקר שלהם הוא מניעה או הפחתה של התחרות מצד יבוא מקביל וכן הלאה

איתי עצמון: למשל סירוב לספק נכס או שירות יכול להיות סירוב לגיטימי במסגרת תנאים מסחריים או פרקטיקה מסחרית מקובלת

יעל דיין: נכון

יעל דיין:  אם הוא לא עלול למנוע או להפחית את התחרות או לא עלול לפגוע ביבוא המקביל

דוד ביטן: אם אני מסרב לתת נכס למישהו, זה יכול לפגוע בתחרות

יעל דיין: נכון

דוד ביטן:  שישיג נכס אחר, כי למה ממני?     

יעל דיין: אבל זה צריך להיות חלק

יעל דיין:  המעשה צריך להיות מעשה שהתוצאה המסתברת שלו היא האיסורים שכתובים בסעיף

דוד ביטן: אבל בלי לפגוע בזכות שלו

דוד ביטן:  הנכס הוא שלו והוא לא חייב לתת אותו

איתי עצמון: לכן זה מתחבר

איתי עצמון:  למעשה את אומרת שרשימת המעשים מתחברת לאיסורים שקבועים בסעיף 31ו

איתי עצמון:  אם מדובר על מעשה שמנוי כאן ברשימה בתוספת, למשל שכתוצאה ממנו עלול להיפגע יבוא מקביל או יבוא אישי בענף שבו פועל היבואן הישיר ובשל כך עלולה להיפגע התחרות בענף – אז תהיה לכם סמכות להשית על אותו יבואן עיצומים כספיים

דוד ביטן: מה זה שייך לנכס שלי? אני מחויב לתת נכס שלי?     

איתי עצמון: לא

מיכל כהן: אני אתן דוגמה לשאלת היושב ראש לגבי נכס

מיכל כהן:  נניח שיש מישהו שהוא מייבא משהו לסופרמרקט, משחת נעליים

מיכל כהן:  ברגע שיש יבוא מקביל של משחת הנעליים על המדפים, הוא מפסיק לספק לסופרמרקט את המשחה שלו

מיכל כהן:  אם אין יבוא מקביל בסופרמרקט, נגיד הסופרמרקט רוצה גם וגם, הוא רוצה גם יבוא מקביל וגם מהיבואן הרשמי, אבל היבואן הרשמי מוכן למכור לו רק אם אין יבוא מקביל על המדפים בסופרמרקט

מיכל כהן:  היבואן לא חייב להתנות

דוד ביטן: לגבי שירות אין בעיה, אבל נכס זה דבר בעייתי

מיכל כהן: לא

מיכל כהן:  כל דבר הוא נכס

דוד ביטן: צריך לסייג את זה

מיכל כהן: המוצר הוא הנכס

יעל דיין: נכס הוא טובין

מיכל כהן: משחת הנעליים היא הנכס שיש ליבואן

עופר כסיף: זה המושג המקובל? נכס ולא סחורה?      

יעל דיין: כן

דוד ביטן: את זה צריך להבהיר

איתי עצמון: אולי אתם מעדיפים טובין

דוד ביטן: המילה נכס כאן, היא בעייתית

מיכל כהן: אין בעיה

מיכל כהן:  נכתוב טובין

מיכל כהן:  זאת ההגדרה הבאה בחוק עצמו

מיכל כהן:  טובין, זה בסדר

מיכל כהן:  זאת הכוונה

דוד ביטן: בסדר

דוד ביטן:  טובין

דוד ביטן:  אם יש לי נכס, אני חייב לתת אותו למישהו שמתחרה בי? זה נכס שלי ואני לא חייב לתת אותו

דוד ביטן:  גם אם זה פוגע בתחרות, זה עדיין נכס שלי

איתי עצמון: נשנה את זה ל-טובין

דוד ביטן: בסדר

דוד ביטן:  טובין

דוד ביטן:  אוריאל לין, רצית לומר משהו?     

אוריאל לין: כן

אוריאל לין:  אדוני היושב ראש

דוד ביטן: אבל קצר

אוריאל לין: הנושא רציני

אוריאל לין:  יש לך גישה אפלייתית נגד יבואנים, סוחפת את כולנו

דוד ביטן: מה זאת אומרת? אני נגד יבואנים? במה?     

אוריאל לין: אני רוצה להעיר

אוריאל לין:  שימו לב לחוסר איזון בחוק הזה

אוריאל לין:  יבואן עקיף לא יכול לפגוע ביבואן הישיר? הוא יכול לפגוע בו

אוריאל לין:  באיזה מקום שום הוראה שלא אומרת מה החובה המוטלת על היבואן העקיף? היבואן הישיר בנה את השוק בהשקעה שלו, בעבודה שלו, והוא בנה כאן את שוק היבוא

דוד ביטן: אתה רוצה שרק הוא ייבא?     

אוריאל לין: אנחנו באים היום ומטילים עליו איסורים של מעשים - את חלקם אני יכול להסביר – שהם בתחום הפעילות הלגיטימית של היבואן הישיר

דוד ביטן: עם כל הכבוד, אנחנו לא מקבלים את הטענה הזאת

אוריאל לין: אם אנחנו רוצים לקיים דיון, אדוני היושב ראש, אני חייב להביע מחאה

דוד ביטן: אתה רוצה להתחיל את הדיון מאפס

אוריאל לין: לא

אוריאל לין:  להמשיך להסביר את הדבר

דוד ביטן: בנושא של יבוא מקביל, אנחנו בעד וזה לא ישתנה

דוד ביטן:  אתה יכול לדבר שעה אבל זה לא ישתנה

דוד ביטן:  חבל

אוריאל לין: אדוני היושב ראש, אני רוצה שהדברים יהיו ברורים לחלוטין

אוריאל לין:  יש כאן דעה מוקדמת

דוד ביטן: לא דעה מוקדמת

דוד ביטן:  אנחנו למען הצרכן הישראלי

אוריאל לין: אני לא יודע, אני שומע דעה מוקדמת

דוד ביטן: אין לנו דעה מוקדמת

אוריאל לין: אדוני היושב ראש, הדברים צריכים להיאמר

אוריאל לין:  אם אחרי שהיבואן הישיר בנה את השוק, בסך הכול היבואן העקיף מפיק תועלת מזה שהוא בנה את השוק והוא יכול לפגוע ביבואן הישיר

דוד ביטן: יש לך הצעה קונקרטית? אתה רוצה להציע לנו תיקון קונקרטי?     

אוריאל לין: איפה הוראה בחוק הזה, הוראה שאומרת מה אסור ליבואן העקיף לעשות ולא לפגוע ביבואן הישיר? מה אנחנו עושים כאן? חוסר איזון מוחלט? תוקפים את היבואנים הישירים כאילו הם פושעי האומה? איזו מין חקיקה זאת? חקיקה הזויה אדוני היושב ראש

אוריאל לין:  אני מצטער לומר שכל הניסוחים כאן מיותרים

דוד ביטן: אנחנו רוצים לסייע לכך שיהיה יבוא מקביל

דוד ביטן:  היבוא של היבואן הראשי, אנחנו כבר יודעים איך הוא נראה ומה הוא עושה

אוריאל לין: אני מציע אדוני היושב ראש ניסוח

דוד ביטן: הנה, היא תענה לך

אוריאל לין: אני לא רוצה שהיא תענה לי

אוריאל לין:  היא עונה לי כל הזמן

דוד ביטן: אז מה אתה רוצה? לא לקבל תשובה?     

אוריאל לין: היא כל הזמן מדברת ואני לא מדבר

קריאה: הוא בלי דעה מוקדמת

אוריאל לין: אני אומר ריבון העולמים, אדוני היושב ראש, הדבר חייב להיאמר כאן בצורה הכי פשוטה ובלי ניסוחים רחבים שגורמים לכך שגם פעילות לגיטימית של יבוא ישיר תיחשב לפעילות אסורה

אוריאל לין:  הניסוחים כאן הם רחבים

דוד ביטן: תגיד מה לתקן

דוד ביטן:  להגיד באופן כללי רחבים, זה לא מספיק

אוריאל לין: לדוגמה

אוריאל לין:  רוצים להתערב ביחסים החוקיים שבין היצרן מחוץ לארץ לבין היבואן

דוד ביטן: סלח לי, אתם מייצגים רק את היבואנים הגדולים או גם יבואנים באופן כללי?     

אוריאל לין: כל הנקודה היא כאן, שלא מדובר ביבואנים גדולים

דוד ביטן: את מי אתם מייצגים?     

אוריאל לין: מדובר כאן בכל היבואנים הישירים

אוריאל לין:  בחוק הזה מדברים ובראש לנו יש יבואנים גדולים אבל כאן בכלל לא מדובר ביבואנים גדולים

אוריאל לין:  כאן מדובר בכל היבואנים הישירים

דוד ביטן: אתה באופן כללי נגד החוק

אוריאל לין:   אני לא נגד

אוריאל לין:  להיפך

דוד ביטן: אבל זה מה שיוצא

אוריאל לין: לא

אוריאל לין:  אני אמרתי מיד אדוני היושב ראש, אמרתי גם בישיבה הקודמת, שאנחנו לא מתנגדים ליבוא עקיף

דוד ביטן: בתנאי שלא יהיה יבוא

אוריאל לין: לא

אוריאל לין:  אנחנו לא מתנגדים אבל לא יכול להיות שלגבי היבואן העקיף, לא ייאמר שום דבר

אוריאל לין:  זה לא מאוזן

דוד ביטן: אני רוצה להבין לגבי הטענה שלו

אוריאל לין: אני אומר בשפה אחת פשוטה, שסעיף אחד היה פותר את כל הסיפור

דוד ביטן: אנחנו רוצים לראות אם יש משהו שנוכל לעשות

אוריאל לין: אני משלים את דבריי

אוריאל לין:  סעיף אחד פשוט היה פותר את כל הסיפור

דוד ביטן: איזה סעיף? תגיד

אוריאל לין: הסעיף הזה אומר שלא יעשה היבואן הישיר פעולה שתכליתה למנוע תחרות מהיבואן העקיף

דוד ביטן: זה יותר גרוע ממה שיש בחוק

אוריאל לין:   תאמין לי שזה היה פותר את כל הסיפור

דוד ביטן: אולי לא שמת לב אבל בדיון הקודם אמרנו שאי אפשר לומר דברים כלליים אלא צריך לעשות דברים ספציפיים כדי שהם לא יענישו סתם ולא יפגעו ביבואנים

דוד ביטן:  אתה עכשיו שוב מחזיר אותנו להצעה

אוריאל לין: אדוני היושב ראש, בוא נסתכל על הגדרת מעשים

אוריאל לין:  זה לא ספציפי

אוריאל לין:  היותי צד להסכם, זה ספציפי?     

דוד ביטן: ספציפי זה בתוספת

אוריאל לין: היותי צד להסכם

אוריאל לין:  אני מתערב ביחסים שבין היצרן בחוץ לארץ לבין היבואן הישראלי?     

דוד ביטן: שמענו

דוד ביטן:  תנו לו תשובה קצרה

מאיר קלוגהפט: אם אפשר לפני התשובה

מאיר קלוגהפט:  מזה 35 שנים אני מנהל ובעלים של חברת יבוא

מאיר קלוגהפט:  אני בניתי חברה לא גדולה, בינונית, והשקעתי בה את כל מה שיכולתי להשקיע, כולל שעבוד של נכסים

מאיר קלוגהפט:  היום אני עומד בפני מצב שאין עלי הגנה

מאיר קלוגהפט:  אני צריך להגן על היבואן המקביל

מאיר קלוגהפט:  כמו אוריאל גם אני אומר שאני לא נגד יבוא מקביל, אני לא נגד הורדת התחרות, אני לא נגד הורדת יוקר המחיה אבל אני לא יכול להיות היום במצב שמפעל חיים שבניתי עם מוניטין, עם מכון תקנים, עם השפעה על הספק שיתאים את המוצר למה שאנחנו צריכים כאן במדינה, היום אין עלי שום הגנה

דוד ביטן: איזו הגנה אתה רוצה?     

מאיר קלוגהפט: אני צריך להגן על היבואן המקבל

מאיר קלוגהפט:  אני לא נגדו

דוד ביטן: תגיד לי איזו הגנה אתה רוצה

מאיר קלוגהפט: אני רוצה הגנה

מאיר קלוגהפט:  בהמשך למה שאוריאל אומר, שלא יפגע היבואן המקביל ביבואן הישיר

מאיר קלוגהפט:  למה זה לא צריך להיות?     

אוריאל לין: הוא יביא מוצרים פגומים

דוד ביטן: איך הוא יביא את הסחורה? לא הבנתי

דוד ביטן:  איך אתה רוצה שהוא יביא סחורה אם הוא לא יכול לפגוע? זאת לא פגיעה

דוד ביטן:  פגיעה כלכלית

אוריאל לין: אדוני היושב ראש, הוא יביא מוצרים פגומים

אוריאל לין:  אני לא יכול לדווח על זה שהוא הביא מוצרים פגומים?     

מיכל כהן: אתה יכול

אוריאל לין: אדוני היושב ראש, אני רוצה שנבין

דוד ביטן: אתם לא מבינים את המשמעות של החוק הזה

דוד ביטן:  לפני שנתחיל לדון בהסתייגויות, אם יש לך משהו ספציפי שאתה חושב שצריך להוסיף, אני מוכן לשמוע

דוד ביטן:  במדיניות שלנו אנחנו נאפשר את היבוא המקביל כי אנחנו רוצים להילחם ביוקר המחיה

אוריאל לין: גם אנחנו נאפשר את היבוא המקביל

דוד ביטן: אבל אתה לא רוצה לאשר

אוריאל לין: לא

אוריאל לין:  זה לא נכון

אוריאל לין:  כל מה שאני אומר זה שחייב להיות איזון

אוריאל לין:  אדוני, תן לי דקה אחת

דוד ביטן: נתתי לך עשר דקות

דוד ביטן:  מספיק

אוריאל לין: אני מבקש דקה

אוריאל לין:  היבואן העקיף יכול להביא מוצר תחת המותג שלי והצרכן לא ידע מאיפה זה, אם זה ממני, מהישיר, או אם זה מהעקיף

אוריאל לין:  הוא רואה מוצר, אולי חלילה הוא פגום

דוד ביטן: איך הוא יביא את זה תחת המותג שלך?     

אוריאל לין: אני לא יכול לדווח על כך כדי להגן על עצמי כי אולי יגיעו למקור של הסחורה

קריאה: זה לא נכון

דוד ביטן: איך הוא יביא את זה תחת השם שלך? אני לא מבין

אוריאל לין: הוא יביא את זה תחת המותג שלי

דוד ביטן: הוא צריך לרשום את שם החברה

דוד ביטן:  מה זה שלך?     

אוריאל לין: אם הוא לא מביא את זה תחת המותג שלי, אין בעיה אבל הוא נהנה מכך שהוא מביא את זה תחת המותג שלי

דוד ביטן: הוא חייב לרשום את שם החברה שלו

אוריאל לין: הוא מביא מוצר פגום

מאיר קלוגהפט: אני אוסיף

מאיר קלוגהפט:  הוא יכול להביא את זה תחת המותג שלי בתנאי שהוא מקבל את זה דרך מישהו שמספק לו את זה

מאיר קלוגהפט:  דרג ביניים

מאיר קלוגהפט:  הוא יכול להביא את זה

מאיר קלוגהפט:  בארץ הוא לא צריך לעשות מכון תקנים ולא לעשות בדיקה אלא הוא נהנה מהבדיקה שאני עשיתי במכון התקנים על אותו מוצר

קריאה: כבוד היושב ראש, אלה שטויות במיץ עגבניות

קריאה:  כל מי שמייבא לישראל תמרוקים, חייב לעבור בדיקה פה בישראל אם הוא מייבא ביבוא מקביל

קריאה:  יבואנים ישירים מבקשים ממך את הזכות להמשיך להלשין ולתקוע

דוד ביטן: למה את לא אומרת את שמך? מה זה שטויות במיץ עגבניות? לא מדברים כך

דוד ביטן:  בלי קשר לזה, לטענה שלו שאפשר לייבא מוצר ואף אחד לא יודע שמישהו אחר הביא אותו

מאיר קלוגהפט: חד משמעית זה יכול להיות כך

קריאה: כל הרגולציה שחלה על יבוא ישיר, חלה גם על יבוא עקיף

קריאה:  לצערנו יש הרבה רגולציה

קריאה:  הם צריכים לשים את המדבקה, הם צריכים להגיד מהיכן זה הגיע, הם צריכים להגיד מי היבואן, אם זה מזויף – זאת אחריותם ואסור להם להביא דברים מזויפים

אוריאל לין: אין מוצרים פגומים בעולם שלנו? אף פעם אין מוצרים פגומים?      

קריאה: מאוד יכול להיות שיש מוצרים פגומים

אוריאל לין: זה מוחלט? זה אבסולוטי? מה זה השטויות האלה?     

קריאה: אסור לעשות את זה

קריאה:  גם היבואן הישיר יכול להביא מוצר פגום

קריאה:  אסור לו ואסור ליבואן המקביל

קריאה:  הכללים חלים על יבוא מקביל ועל יבוא ישיר בדיוק באותה מידה

דוד ביטן: אבל הוא יכול להביא מוצר שלו עם השם שלו ולמכור אותו?     

קריאה: לא

קריאה:  מה פתאום?     

מאיר קלוגהפט: למה לא? הוא מביא את זה מאיזשהו דרג ביניים, מאיזשהו ספק באמצע

מאיר קלוגהפט:  למה הוא לא יכול להביא? זה כבר קורה היום

קריאה: אם יבואן ישיר מכר לחוץ לארץ עם המדבקה שלו ויבואן מקביל לקח את זה והביא את זה לארץ, הוא צריך לעמוד ברגולציה

קריאה:  אם הוא ייבא את זה לארץ, הוא צריך מדבקה עם השם שלו

אוריאל לין: אנחנו יודעים שיש רגולציה אבל יש גם דרכים לעקוף אותה

קריאה: אני רק אומר שאפשר לעשות עבירות

קריאה:  גם יבואן ישיר וגם יבואן מקביל יכולים לעשות עבירות על החוק, הם יכולים, שניהם יכולים באותה מידה, אבל הכללים והחובות חלים על שניהם באותה מידה

קריאה:  אסור לו לזייף ואסור לו לעשות את זה

דוד ביטן: תודה רבה

דוד ביטן:  הבנו

דוד ביטן:  קיבלנו תשובה

אוריאל לין: אם אני נוכח שהמוצר פגום במותג שלי, אני צריך להגן עליו

רונן לוי: יושב ראש איגוד המוסכים בישראל

רונן לוי:  קודם כל, החוק הזה כבר קיים

רונן לוי:  רציתי לומר שהטרפוד של יבוא מקביל מתחיל בחוץ לארץ דרך הספקים, דרך המקורות, והיצרנים עושים את זה

דוד ביטן: לכן קבעו כאן קנס

רונן לוי: על היבואן

דוד ביטן: כן

רונן לוי: אם היצרן מטרפד?      

דוד ביטן: היצרן לא רוצה למכור, הוא לא מוכר

דוד ביטן:  אם היבואן משפיע עליו לטרפד, על זה החוק מדבר

רונן לוי: זה לא מה שאמרתי

רונן לוי:  ברכב אתה קונה מ-דילר, אתה קונה רכב מ-דילר ועכשיו היצרן אומר לו שאם אתה תמכור עוד פעם ביבוא מקביל או אלה שמייצאים את הרכב, אם אתה תייצא אותו לישראל, אנחנו עכשיו נוריד לך את ההנחה או שניקח ממך את הזיכיון

רונן לוי:  זה קורה

רונן לוי:  מטרפדים את המקורות

רונן לוי:       דבר שני

רונן לוי:  מטרפדים את המשנעים

רונן לוי:  אומרים לו שאם אתה עכשיו תוביל רכב ביבוא מקביל על האוניות שלך, אנחנו יותר לא נעבוד איתך

רונן לוי:  זאת אומרת, אם עכשיו הם משנעים 10,000 או 100 אלף מכוניות בשנה אצל אותו משנע, אצל אותו מוביל, מפחידים אותו שזה לא יקרה

דוד ביטן: אני רוצה להסביר לך דבר אחד

דוד ביטן:  אנחנו בחוק הזה מתייחסים לדבר אחד

דוד ביטן:  אם היבואן הראשי השפיע על היצרן לעשות פעולות מסוימות, אז הוא נכנס לתוך החוק

דוד ביטן:  אם היצרן לא רוצה למכור, זה לא עניין שאני יכול להשפיע עליו ואני גם לא צריך

דוד ביטן:  יש שוק חופשי

רונן לוי: השאלה שלי לגבי השירות

רונן לוי:  כתוב כאן, וזה נכון, זה מניעת שירות

רונן לוי:  אם מגיע פולקסווגן ביבוא מקביל והמחשב שלו נעול

רונן לוי:  היבואן הישיר, כי רק לו גישה למידע ולמחשב, מסרב לפתוח אותו

רונן לוי:  יבואן מקביל הביא מוצר מסוים שאין לו את היכולת לשחרר את המחשב

רונן לוי:  היום המכוניות מאוד משוכללות, הן מחוברות למחשב

רונן לוי:  אתה לא יכול לשחרר רכב ללא מחשב

רונן לוי:  מה קורה אז? האם זאת מניעה או לא מניעה?     השאלה השלישית

רונן לוי:  מה קורה כאשר יש מכוניות שמיובאות לכאן ביבוא מקביל והיבואן הישיר לא מוכן לעשות להן את ה-ריקול או את השירות בכלל?     

דוד ביטן: יכול להיות שצריך להוסיף את זה ל"מעשה"

דוד ביטן:  תכף נראה

איתי עצמון: אני מבקש שנציגי הממשלה ישיבו לך על ההערה שהערתי גם בדיון הקודם

איתי עצמון:  שוק הרכב מוסדר גם באופן ספציפי בחוק מאוד מקיף שכולל גם איסורים תחרותיים, גם הוראות צרכניות, חוק רישוי שירותים ומקצועות בענף הרכב

איתי עצמון:  יש שם גם הוראות לגבי מה שנקרא סירוב בלתי סביר

איתי עצמון:  זאת הוראה כללית שחלה על כל בעלי הרישיונות

רונן לוי: עלינו

רונן לוי:  על המוסכים

רונן לוי:  התקנה היא רק על המוסכים

איתי עצמון: רק על המוסכים?     

רונן לוי: כן

איתי עצמון: אבל יש עוד איסורים אחרים שחלים על יבואנים

איתי עצמון:  בין היתר, איסור על התערבות

דוד ביטן: רשות התחרות, יש לכם תשובה? הוא אומר שיש דברים שצריכים להוסיף בנושא הרכבים והם לא כתובים בחוק הזה

דוד ביטן:  אני לא מבין למה זה קשור למוסכים, אבל אם אמרת משהו שכן צריך להתייחס, נתייחס

יעל דיין: בתוספת יש סירוב לספק נכס או שירות

יעל דיין:  להבנתי זה כולל את הפרקטיקה

יעל דיין:  שוב, אני לא מכירה את הנסיבות הספציפיות ולכן אני לא יכולה לומר אם מה שהוא מתאר כאן הוא הפרה של החוק

יעל דיין:  סירוב לספק לנכס שירות, על פניו נכנס גם בפרקטיקה שתוארה כאן

מיכל כהן: למיטב ידיעתי בחוק רישוי שירותי רכב, הם חייבים לתת לפחות את האחריות

מיכל כהן:  יש כל מיני הוראות בחוק רישוי שירותי רכב שמחייבים גם על יבואן שהוא לא יבואן ישיר לתת שירות למכוניות שהן לא ביבוא ישיר אלא ביבוא עקיף

רונן לוי: נכון, ועדיין הם מתנערים מזה

דוד ביטן: אתם אומרים שההערה שהוא העיר, החוק פותר את זה

מיכל כהן: חוק רישוי שירותי רכב פותר את זה

רונן לוי: אין מי שאוכף את זה

רונן לוי:  לא הם ולא הם

איתי עצמון: משרד התחבורה אמור לאכוף

רונן לוי: אם לא רוצים לאכוף, אפשר להגיד שלא רוצים לאכוף

אליהו ברוכי: בסעיף (5), לפי התיקון, כתוב טובין או שירות

אליהו ברוכי:  זה לא יפתור את הבעיה שלו?     

דוד ביטן: זה מה שהם אומרים

מיכל כהן: כן

מיכל כהן:  על פניו זה נראה שאם זה נעשה ויש גם איסור בחוק רישוי שירותי רכב, זה נעשה כדי לעצור יבוא מקביל - - -     

רונן לוי: למי פונים? את לא עונה למי פונים

קריאה: משרד התחבורה

מיכל כהן: רשות התחרות

מיכל כהן:  אם החוק יעבור, כן

יעל דיין: אתה יכול גם וגם

איתי עצמון: גם וגם

דוד ביטן: הנה, יש לך עכשיו עוד כלי

דוד ביטן:  מה שאמרת, אפשר להבין את זה מהחוק הזה

דוד ביטן:  אין שום בעיה

בני פרץ: איך אתה יכול לדעת אם היבואן לא משפיע על היצרן? איך נדע אם היבואן הראשי ישפיע על היצרן? איך תדעו את זה? איך תדע אם הוא לא משפיע עליו כדי לא לתת יבוא מתחרה?      

דוד ביטן: יש תלונות

דוד ביטן:  מתלוננים

דוד ביטן:  הדברים מגיעים

בני פרץ: דבר אחד ברור, כל יצרן ירצה למכור כמה שיותר מכוניות ואם הוא בולם, יש כאן עניין אחר של תחרות

רועי ארפי: לגבי ניסיון מניעה בסעיף 31ו(2) וגם בשאר התיקון, החוק החדש, אני לא רואה איזושהי התייחסות לניסיון מניעה להפחתה של התחרות

רועי ארפי:  כלומר, הרבה פעמים יש מצב שנגרם הנזק כלומר, הייתה פגיעה בתחרות אבל אנחנו לא יכולים להוכיח את זה

רועי ארפי:  מה שאנחנו כן יכולים להוכיח זה הניסיון

רועי ארפי:  הניסיונות הם יום-יומיים

רועי ארפי:  יום יום היבואנים הישירים מנסים לגרום נזק ליבואנים המקבילים

אוריאל לין: אל תגיד סתם

אוריאל לין:  אל תאשים סתם בני אדם

אוריאל לין:  תביא הוכחות

רועי ארפי:  סלח לי, לצערי הרב אני קטן מדי כדי להביא הוכחות

רועי ארפי:  אני קטן מדי ואין לי כוח

אוריאל לין: תביא הוכחות

אוריאל לין:  כל הזמן להאשים את היבואנים

דוד ביטן: אתה רוצה שיתחייב בקנסות בלי שיש הוכחה? רק בגלל שאתה אומר?     

רועי ארפי:  לא

רועי ארפי:  כמו שאמרתי בשבוע שעבר

רועי ארפי:  אם אזרח, צרכן, נכנס למוסך אחרי שהוא רכש רכב ביבוא מקביל, ויועץ השירות אומר לו שרכשת רכב ביבוא מקביל, אז אתה לא מקבל רכב חליפי וייקח יותר זמן עד שתקבל את התיקון ואם היית קונה אצלנו זה היה אורך כך וכך זמן

רועי ארפי:  זה ניסיון לפגוע בתחרות

רועי ארפי:  יש אנשים שנכנסים למוסך ואחרי שהם יוצאים ממנו הם אומרים שהם מצטערים שקנו ביבוא מקביל

יעל דיין: אני רק רוצה להבהיר לפרוטוקול שמה שתואר כאן זה לא ניסיון

יעל דיין:  זאת פרקטיקה שעלולה לפגוע בתחרות

דוד ביטן: ברור

רועי ארפי: מה הפתרון לזה? מה אני אמור לעשות?     

דוד ביטן: אין פתרון

דוד ביטן:  יש לך טענה, תוכיח אותה

דוד ביטן:  כאן מדובר בקנסות מאוד גבוהים

דוד ביטן:  לא נאפשר רק בגלל טענות סרק כאלה שאתה אומר הוא עשה כך וזה עשה כך

שלומי לויה: אדוני היושב ראש, קצר

דוד ביטן: לא

דוד ביטן:  אתם מתחילים איתי הכול מאפס

שלומי לויה: אני לא מתחיל מאפס

שלומי לויה:  אני נותן לך הערות לנוסח

שלומי לויה:  ביקשת

דוד ביטן: איזה הערה יש לך לנוסח?     

שלומי לויה: אני אומר הערות לנוסח

שלומי לויה:  היועץ המשפטי, איגוד לשכות המסחר

שלומי לויה:  אדוני, בהתחבר למה שאתה אמרת בישיבה הקודמת שהנוסח בזמנו של הגדרת מעשה הייתה מאוד מאוד רחבה והיא כללה גם את המילים "לרבות"

דוד ביטן: הורדנו את זה

שלומי לויה: אני יודע

שלומי לויה:  אני בונה את זה

שלומי לויה:  למרות זאת, לכאורה למרות שיש כאן איזושהי ספציפיקציה זה מאוד מאוד עמום

שלומי לויה:  אני אתן לך דוגמה מה יכול להיכנס כאן ואני בטוח שזאת לא הכוונה אבל צריך להבהיר את זה

שלומי לויה:  כמו שאתה אמרת קודם, יש כאן עניין של אסור לשנות תנאים מסחריים ואני אתן דוגמה מחיי המעשה

שלומי לויה:  נניח שיש יחסים בין יבואן ישיר לבין קמעונאי והיבואן הישיר מוכן לתת מחירים מסוימים לקמעונאי על סמך כמות מסוימת

שלומי לויה:  מחליט אותו קמעונאי שהוא רוצה לקחת חלק מהסחורה ביבוא מקביל

שלומי לויה:  שיבושם לו

שלומי לויה:  אף אחד לא אומר לו לא

שלומי לויה:  אבל המחירים שניתנו לאותו קמעונאי היו מבוססים על כמות

שלומי לויה:  אם עכשיו היבואן הישיר יבוא ויגיד שאין בעיה, תקנה ממי שאתה רוצה כמה שאתה רוצה, אבל התנאים המסחריים בינינו משתנים – זה יכול להילכד לכאורה בתוך הסעיף הזה

שלומי לויה:  יגידו לי שאני עכשיו משנה תנאים מסחריים, אני פוגע ביבוא המקביל

דוד ביטן: המילה ב-(3), "באופן מוסכם", בין מי למי? בין היבואן הראשי?     

יעל דיין: מי ששינו לו את התנאים המסחריים

דוד ביטן: אבל אם זה באופן מוסכם, מה הבעיה?     

יעל דיין: זה קשור להערה שנאמרה כאן?     

דוד ביטן: הוא היפנה את תשומת ליבנו, אבל מה זה ב"אופן מוסכם"? באופן חד צדדי אני מבין

יעל דיין: לצורך העניין, לספק יש כוח כלכלי כלפי הקמעונאי

יעל דיין:  לכן הקמעונאי הרבה פעמים יסכים מבחינת זה שהוא יחתום על החוזה אבל זה לא אומר שזה משהו שהוא מעוניין בו

יעל דיין:  יש איזושהי כפייה שהיא כלכלית

דוד ביטן: אתם צריכים לברך על כך שהוא ללחץ אותו לעניין הזה

יעל דיין: זה חלק

דוד ביטן: חלק מההגדרה של "מעשה"

יעל דיין: כן

איתי עצמון: את מתכוונת להפעלת לחץ שיכולה לפגוע בתחרות?     

יעל דיין: לחץ כלכלי

יעל דיין:  אם לא תסכים לשינוי התנאים המסחריים, אני לא אספק לך את המוצרים האלה

דוד ביטן: צריך לכתוב את זה באיזושהי צורה

איתי עצמון: צריך לקרוא את זה כך: "שינוי תנאים מסחריים באופן מוסכם או באופן חד צדדי", וכאן אנחנו מתחברים "שכתוצאה ממנו עלול להיפגע יבוא מקביל"

שלומי לויה: הנה, נפגע היבוא המקביל

שלומי לויה:  הוא קנה ממני קודם 1,000 יחידות ועכשיו הוא קונה ממני 50

שלומי לויה:  אני אומר לו ש-50 יחידות, לא תקבל ממני את המחיר הזה

דוד ביטן: לפי זה תמיד אפשר להסביר את זה

דוד ביטן:  לפי זה אתה אומר שנבטל את הסעיף

שלומי לויה: לא תבטל את הסעיף

אוריאל לין: למה להיות נרדף?     

דוד ביטן: עדיין אתם שוכחים דבר אחד

דוד ביטן:  יש שיקול דעת לרשות התחרות

דוד ביטן:  הם בודקים את העניין ויש על זה ערר

דוד ביטן:  זה לא שבאים ומהר עושים דברים

דוד ביטן:  זה ענין של הרתעה

דוד ביטן:  זה הליך שלם

דוד ביטן:  עוד משהו?     

שלומי לויה: כן

שלומי לויה:  עוד משהו אדוני

שלומי לויה:  גם אם נתחבר למה שאתה אמרת קודם, קח לדוגמה עניין של מקרר

שלומי לויה:  נניח שמישהו קנה מקרר אצל יבואן מקביל

שלומי לויה:  בסדר

שלומי לויה:  יבושם לו

שלומי לויה:  המקרר התקלקל

שלומי לויה:  מה מצפים עכשיו, שאם המקרר התקלקל, יגיע אותו צרכן, יפנה ליבואן הישיר ויגיד לו שיתקן לו? לך ליבואן המקביל

שלומי לויה:  כשאתה החלטת להיות יבואן מקביל, זה לא רק להביא את ה-בסט סלרים אלא זה גם ליצור מערך של שיווק ומערך של תיקונים

שלומי לויה:  כאן לכאורה אם אני מסרב לתת לו טובין או שירות, לכאורה הפרתי את הוראות החוק

שלומי לויה:  למה? כי אני פועל כאן על מנת לפגוע ביבוא מקביל

דוד ביטן: נכון

דוד ביטן:  כי אחרת מה? אי אפשר לייבא כלום

שלומי לויה: אבל הוא לא קנה את זה אצלי

דוד ביטן: קח דוגמה במכוניות

שלומי לויה: עוזב את המכוניות

שלומי לויה:  מכוניות הן לא רלוונטיות

דוד ביטן: גם שם קבעו את זה

דוד ביטן:  מישהו צריך לתת שירות

דוד ביטן:  אתה על השירות שאתה נותן, הוא משלם לך

דוד ביטן:  השירות הוא לא בחינם

שלומי לויה: אבל הוא לא קנה את זה אצלי

רועי ארפי: הוא גם לא ילך לתקן אצלך

שלומי לויה: למה אני צריך לתת שירות למישהו שלא קנה אצלי?      

דוד ביטן: אז אתה פוגע ביבוא המקביל

שלומי לויה: וזה פוגע גם ביבואן הישיר

דוד ביטן: הוא מקבל על זה כסף

דוד ביטן:  זה לא בחינם

שלומי לויה: אדוני, אני אומר כאן עוד דבר אחד

שלומי לויה:  אם אנחנו נכתוב למעלה, בכותרת למעלה, "לא יעשה יבואן ישיר מעשה", יש כמה מילים שאפשר להוסיף שיכולות לפתור את הסיטואציות האלה שהן מאוד מאוד בעייתיות

שלומי לויה:  אם נכתוב "שלא במסגרת פעילות תחרותית הוגנת"

קריאה: לא

אוריאל לין: אתם לא רוצים תחרות הוגנת?     

שלומי לויה: המילים האלה כבר מופיעות בחוק

דוד ביטן: אל תובילו אותי לסעיפים שלא יצא מהם כלום

שלומי לויה: ביקשת הערות לנוסח

שלומי לויה:  המילים האלה מופיעות בחוק

שלומי לויה:  הנה הערה לנוסח

דוד ביטן: היא לא מתקבלת

דוד ביטן:  זכותי לומר לך שהיא לא מתקבלת

שלומי לויה: אין בעיה, אבל אפשר רק להביא מדוע?     

דוד ביטן: לא

דוד ביטן:  אמרתי לך

דוד ביטן:  אנחנו רוצים דברים ברורים ואתה שוב מוביל אותי למילים כלליות שבסוף יפגעו בכולם

שלומי לויה: הן מופיעות בחוק

שלומי לויה:  אני לא ממציא כאן שום דבר

דוד ביטן: בהקשר אחר

דוד ביטן:  עזוב

שלומי לויה: באותו הקשר של טיפול במונופולים

דוד ביטן: אני רוצה להבין לגבי השירות

דוד ביטן:  ברגע שאני מביא סחורה, היבואן הראשי מחויב לעשות תיקונים בשרשרת שלו?     

יעל דיין: הוא מחויב לתת את אותו שירות שהוא נותן ללקוחות אחרים

דוד ביטן: בכפוף למה?     

יעל דיין: אם הוא באופן כללי נתון שירות של תיקונים בתשלום, הוא לא יכול להגיד שאם אתה הבאת ביבוא מקביל, אני לא אתן לך תיקונים בתשלום אבל הוא לא חייב לתת איזושהי אחריות על מוצר שלא הוא הביא

יעל דיין:  הוא חייב לתת את התנאים

דוד ביטן: זה כתוב באיזה מקום?     

שלומי לויה: בשום מקום

יעל דיין: ברכב

איתי עצמון: ברכב זה כתוב בחוק

דוד ביטן: ומה כאן? כאן זה לא כתוב?     

שלומי לויה: זה פרוץ

דוד ביטן: רגע, עד שאתה אומר משהו שהוא בסדר, אתה מתערב? צריך לברר את זה

יעל דיין: זה לא פרוץ

יעל דיין:  אנחנו לא כתבנו בשום מקום שיש חובה לתת אחריות לכולם

דוד ביטן: לא אחריות

דוד ביטן:  שירות תיקונים

אוריאל לין: אסור לספק נכס או שירות

אוריאל לין:  כתבתם

יעל דיין: כן

אוריאל לין: אני לא יכול שלא לתת שירות? אני חייב לתת שירות? למה? על מוצרים שהביא היבואן העקיף? אני חייב לתת שירות על מוצרים שאני לא ייבאתי?     

דוד ביטן: כן

דוד ביטן:  אנחנו צריכים לדאוג לצרכן

מיכל כהן: אם עיקר המעשה הזה של אי מתן שירות פוגע ביבוא מקביל - - -     

אוריאל לין: אנחנו ניכנס לוויכוחים בנושא הזה ונתעסק ימים וחודשים בוויכוחים על הגדרות מעורפלות? במקום להשתמש בסמכויות, אתם בונים כאן הגדרות מעורפלות שעומדות לסחרר את המגזר העסקי

מיכל כהן: לא, אלה לא הגדרות מעורפלות

אוריאל לין: אני מציע שתגישו הצעת חוק פשוטה שאומרת שאסור שיהיה בישראל יבואן ישיר

אוריאל לין:  גמרנו

אוריאל לין:  למה אתם עושים כאן בלבול מוח כזה? לסבך את המגזר העסקי, לפגוע בפעולותיו כשהוא עושה פעולות לגיטימיות? איזו מין גישה זאת? אתם מטעים את הוועדה

אוריאל לין:  אתם לא מגנים על יוקר המחיה

אוריאל לין:  אתם לא יודעים בכלל מה זה יוקר מחיה

אוריאל לין:  אתם לא מתחילים להיאבק עם יוקר המחיה

אוריאל לין:  אתם לא קולטים שמערכת המיסים מטילה מיסים על יוקר המחיה

אוריאל לין:  אתם לא נאבקים עם בעיות יסוד

אוריאל לין:  רק יבואנים, זה מה שיש לכם בראש?     

דוד ביטן: הנושא הזה של השירות, יש בזה משהו

דוד ביטן:  צריך לתת שירות, כמובן בתמורה, הוא יקבל תמורה, אבל אתם צריכים להוציא על זה איזה גילוי דעת

דוד ביטן:  אולי נכניס את זה לתוספת באיזושהי צורה

לירון נעים: אדוני, אם אפשר, אני חושבת שהדיון כאן ערבב בין אחריות לבין מתן שירות

דוד ביטן: אין אחריות

לירון נעים: כמובן

לירון נעים:  היבואן הישיר לא צריך לתת אחריות לנכס שיובא על ידי יבואן מקביל

לירון נעים:  אבל כאשר מדובר על מתן שירות, אנחנו מדברים על זה שאם הסירוב לתת שירות עלול לפגוע ביבוא המקביל, וזו בהחלט אחת הדברים להרוג יבוא מקביל, אם הסירוב הזה עלול להביא לתוצאה כזאת, אז הוא מהווה הפרה

שלומי לויה: זה יוצר מערך של תיקונים

שלומי לויה:  שלא יפיל את זה על היבואן הישיר

שלומי לויה:  מה זאת ההטעיה הזאת? הוא קונה אצל מישהו אחר ואני אתן לו שירות של תיקונים?      

יעל דיין: למה שלא תיתן לו שירות של תיקונים?      

דוד ביטן: רגע

דוד ביטן:  אתם הולכים על נושא טובין או שירות

דוד ביטן:  נכון?      

יעל דיין: כן

דוד ביטן: בשירות אתם מדברים על כל מיני דברים

דוד ביטן:  השירות הוא כולל שירות תיקונים?     

יעל דיין: אנחנו מדברים על מהו השירות שהוא נותן בדרך הרגילה של המעשים שלו

יעל דיין:  הוא החליט מרצונו לתת שירות לציבור ולגבות עבורו כסף

יעל דיין:  אם הסיבה שהוא עושה את זה, שהוא מונע את השירות הזה עכשיו מלקוח היא בגלל שהוא רוצה לפגוע ביבוא המקביל - - -     

אוריאל לין: הוא לא רוצה לפגוע ביבוא המקביל

אוריאל לין:  הוא לא רוצה לתת שירות

דוד ביטן: מספיק

דוד ביטן:  אוריאל לין, די

דוד ביטן:  אתה לא יכול להתערב בדבריו של כל אחד

דוד ביטן:  אני עושה לך כבוד אבל לא צריך להגזים

אוריאל לין: פה בן אדם נותן שירות? לאיפה אנחנו נגיע? בוא נעביר חוק שאין יבואן ישיר

אוריאל לין:  גמרנו את העניין

אוריאל לין:  תוקפים מגזר עסקי, מבלבלים את המוח ויוצרים רגולציות

דוד ביטן: זאת לא הוראת שעה

דוד ביטן:  אני לא רוצה את זה בהוראת שעה

דוד ביטן:  אם יש לכם תיקון, תביאו תיקון לחוק אבל תוציאו גילוי דעת שקשור לתיקונים

דוד ביטן:  אני מבקש שתוציאו גילוי דעת

דוד ביטן:  התחייבות

מיכל כהן: אין בעיה

אוריאל לין: אני מבקש את היושב ראש שתהיה אפשרות להגיש הצעת תיקון לחוק הזה

מיכל כהן: שיהיה ברור שאנחנו לא מבקשים מאף אחד לעשות משהו שממילא הוא לא עושה

מיכל כהן:  הוא מוכן לתת תיקונים לכל אחד ולמי שזה ביבוא מקביל הוא לא מוכן לתת?     

דוד ביטן: בעניין הזה יהיו המון בעיות

מיכל כהן: הוא כמובן מקבל תמורה עבור מה שהוא עושה

שלומי לויה: אם יהיו בעיות, תפתור אותן לפני שהן מגיעות

דוד ביטן: אתם תספיקו בתוך חודש לעשות את כל מה שאתם מדברים?     

אוריאל לין: אני מבקש את האפשרות להגיש נוסח אלטרנטיבי שיגן על היבואן הישיר

דוד ביטן: עם כל הכבוד, אי אפשר ככה

דוד ביטן:  אתה רוצה לשבת כאן במקומי? בוא ושב כאן

אוריאל לין: אני יושב כאן כבוד היושב ראש אבל אני רוצה להגן על המגזר העסקי כי מה אנחנו עושים? אנחנו רוצים להוריד את יוקר המחיה

דוד ביטן: לך יש אינטרס להגן על היבואנים, הכול טוב ויפה, ולנו יש אינטרס להגן גם על הציבור

אוריאל לין: זאת המטרה אבל שלא תהיה אפליה

דוד ביטן: חודש ימים זה מספיק זמן?     

יעל דיין: אני רוצה קודם כל להגיד שהשאלה הזאת מתי מעשים נעשים לתכלית שהיא לגיטימית מוצדקת ומתי הם נעשים לתכלית של פגיעה בתחרות, זה משהו שאנחנו עושים ברשות התחרות מדי יום ביומו ולא רק בסעיף הזה

יעל דיין:  אנחנו עושים את זה כאשר אנחנו בודקים ניצול מעמד לרעה של בעל מונופוליסט, אנחנו עושים את זה כאשר אנחנו בודקים הסדרים כובלים וכל היום אנחנו בדיונים מול בית הדין

יעל דיין:      לשאלת היושב ראש

יעל דיין:  לא נוכל לעשות את זה תוך חודש כי אנחנו צריכים לקבל הערות הציבור

דוד ביטן: אבל לא מדובר בכמה חודשים

דוד ביטן:  זה לא כמו שאתם רגילים, בעוד שלוש שנים תביאו לי משהו

איתי עצמון: אני רוצה להגיד שני דברים

איתי עצמון:  ראשית, כפי שאמרתי בישיבה הקודמת, גם אני הוטרדתי מהניסוחים המעט רחבים של הגדרת מעשה וגם של עצם האיסורים

איתי עצמון:  ניסינו להפוך אותם ליותר קונקרטיים

איתי עצמון:  כלומר, זה התיקון שאתם רואים כרגע

איתי עצמון:  אני כן חושב שמבחינת היישום ובהתחשב בכך שזאת לא הוראת שעה לפי החלטת חברי הכנסת, כן צריך להיות גילוי דעת לפני שהאיסורים האלה נכנסים לתוקף כדי שתהיה יותר בהירות וודאות למגזר העסקי

אוריאל לין: כבוד היושב ראש, יש לי בקשה

דוד ביטן: רגע

איתי עצמון: הדבר השני שאני רוצה לומר הוא בעניין התכלית

איתי עצמון:  דיברת כאן על התכלית

איתי עצמון:  אנחנו צריכים לזכור שוב שאנחנו מבחינת האכיפה במטריה של אכיפה מינהלית

איתי עצמון:  אין כאן בכלל רלוונטיות לשאלה של יסוד נפשי או מטרה או כוונה

איתי עצמון:  לכן מאוד חשוב לדייק ולהפוך להרבה יותר קונקרטי את האיסור הזה

אוריאל לין: כבוד היושב ראש, יש לי בקשה אחת

אוריאל לין:  אני מבקש שיתוקן כאן שגם יוטלו חובות על היבואן העקיף

דוד ביטן: לא

אוריאל לין: למה לא?      

דוד ביטן: החובה היא בחוק

דוד ביטן:  כל הדינים חלים עליהם בדיוק כמו על היבואן הראשי

אוריאל לין: כבוד היושב ראש, היבואן הישיר בנה את השוק

דוד ביטן: אתה רוצה לגרום למצב שבעצם לא יהיה יבואן

אוריאל לין: לא

אוריאל לין:  אני מבקש הגנה גם על היבואן הישיר

דוד ביטן: הם לא צדדים שווים

דוד ביטן:  זה גדול וזה קטן

קריאה: היבואן הישיר יותר מ-50 אחוזים מהשוק

בני פרץ: 30 אחוזים

דוד ביטן: כמה זמן אתם צריכים?     

יעל דיין: אנחנו יכולים להתחייב בפרוטוקול לפרסם גילוי דעת ולא להתחיל לאכוף לפני שהוא יפורסם

דוד ביטן: לא

דוד ביטן:  כתוב כאן תחילתו של חוק זה חודש מיום פרסומו

דוד ביטן:  מתי תפרסמו גילוי דעת?     

מיכל כהן: אנחנו נעשה את זה הכי מהר שאפשר

דוד ביטן: כי אחרת לא עשינו כלום

דוד ביטן:  צריכים לזרז את העניינים

מיכל כהן: זה האינטרס שלנו לזרז את העניינים

מיכל כהן:  אין כאן ספק

מיכל כהן:  אנחנו לא נוכל לאכוף על מעשים שנעשו לפני שפרסמנו את גילוי הדעת

דוד ביטן: אתה רוצה שאנחנו נאשר את גילוי הדעת הזה?     

איתי עצמון: אנחנו בדרך כלל לא מאשרים גילוי דעת וגם לא כותבים בחקיקה התניה של חקיקה ראשית במעשים של רשות מינהלית

איתי עצמון:  השאלה אם ראוי שהחוק ייכנס לתוקף בלי שיש גילוי דעת

איתי עצמון:  זאת אומרת, אתם בכלל ערוכים ליישם את החוק הזה תוך חודש?     

דוד ביטן: לא תספיקו

דוד ביטן:  אנחנו יודעים את זה

מיכל כהן: גם כשהעברנו את התיקון לחוק שנתן לנו מלכתחילה את הסמכות להפעיל עיצומים כספיים, החוק שהסמיך אותנו ב-2012, אנחנו התחייבנו לפרסם גילוי דעת ולא להתחיל לאכוף לפני כן

דוד ביטן: כן, אבל אם בעוד שנתיים תפרסמי, למה אני עושה את החוק עכשיו?     

איתי עצמון: בגלל שהתייחסת לתיקון של אכיפה מינהלית ב-2011, זה לא אותו דבר בכל הכבוד מכיוון שהתיקון ההוא בעצם התלבש על איסורים קיימים שהיו קיימים בחוק עשרות שנים ולמעשה רק שינה את מנגנון האכיפה

איתי עצמון:  כאן זאת קביעה של איסורים חדשים עם אכיפה מינהלית

איתי עצמון:  זה לא אותו הדבר

יעל דיין: אפשר לעשות מועד תחילה של שלושה חודשים ועד אז אנחנו נסיים

שלומי לויה: גם זה לא מספיק כי רשות התחרות היא אלמנט אחד, אבל מה עם התובענות הייצוגיות?     

דוד ביטן: מה הקשר לעניין?     

שלומי לויה: יגישו תובענה ייצוגית על הפרת הוראות החוק

שלומי לויה:  יש לנו גם את הציבור וגם את רשות התחרות

דוד ביטן: אתה רוצה שהציבור ייעלם?     

שלומי לויה: לא

שלומי לויה:  אני אומר שהדברים צריכים להיות ברורים ומוסדרים מראש

בני פרץ: כבודו, 30 שניות

בני פרץ:  חברות השירות הן עצמאיות

בני פרץ:  היבואן משלם להן כסף עבור שנת הביטוח שהן נותנות לצרכן

בני פרץ:  לא יכולים לערב אותן גם ביבוא האישי

בני פרץ:  ניתן להגיד לו שהוא חייב לבטח אצל מי שיהיה

בני פרץ:  כולם נותני שירות, כולל במכונות כביסה

דוד ביטן: בני, אני מציע שבפעם הבאה תתמודד בפריימריז

דוד ביטן:  עזוב

דוד ביטן:  למה אתם מתנגדים להתראה מינהלית כאן?     

יעל דיין: החוק שלנו הוא לא חוק שיש בו בכלל את הפרוצדורה הזאת של התראה מינהלית

דוד ביטן: קובעים התראה, אם הבן אדם מתקן את זה - אין בעיה

יעל דיין: המשמעות היא שאנחנו נבזבז את רוב הזמן שלנו בחתול ועכבר עם כל מיני גורמים

דוד ביטן: אז אתם שולחים אותו לערר?     

מיכל כהן: כן

מיכל כהן:  אבל זאת שיטת מצליח, הדבר הזה

מיכל כהן:  אנחנו לא מדברים כאן על פעולות יום-יומיות שהוא יעשה אותן עוד פעם

מיכל כהן:  אתה עכשיו הצלחת לשים את היד על מכולה, אתה הצלחת להביא אותה לארץ, אתה הצלחת להוריד, פספסנו, אנחנו רק יכולים לתת התראה, עכשיו נחכה עוד שנתיים עד שתצליח להביא עוד מכולה

אוריאל לין: כל סטייה קלה יש תביעה ייצוגית על 50 מיליון וצריך להתגונן

דוד ביטן: תפנו למשרד המשפטים ולשר המשפטים

דוד ביטן:  מה אתם רוצים ממני? תביעה ייצוגית זו אפשרות בחוק

דוד ביטן:  זה לא רלוונטי לישיבה הזאת

דוד ביטן:  לא רלוונטי לחוק הזה

דוד ביטן:  אני מאוד מצטער

שלומי לויה: אדוני, לא מחוקקים את החוק כאן לפני יש לנו כאן הגדרה

דוד ביטן: הנושא של תביעות ייצוגיות לא רלוונטי לדברים האלה

יעל דיין: אנחנו מציעים סעיף תחילה של דחייה של שלושה חודשים ועד אז אנחנו נפרסם את גילוי הדעת

דוד ביטן: שיהיה כתוב

איתי עצמון: שלושה חודשים ואתם מתחייבים שעד אז תפרסמו את גילוי הדעת

יעל דיין: נפרסם את גילוי הדעת

יעל דיין:  כן

דוד ביטן: ואם לא תפרסמו, מה נעשה?     

מיכל כהן: ההיסטוריה מלמדת שאנחנו עומדים בהבטחות שלנו

מיכל כהן:  זה גם האינטרס שלנו

דוד ביטן: בסדר

דוד ביטן:  נמשיך בהקראה

יעל דיין: 31ז

יעל דיין: 	שינוי התוספת     השר, בהמלצת הממונה ובאישור ועדת הכלכלה של הכנסת, רשאי, בצו, לשנת את התוספת

יעל דיין: בסעיף 50ד(א) לחוק העיקרי, אחרי פסקה (6) יבוא:     "(7)	עשה יבואן ישיר מעשה שכתוצאה ממנו עלול להיפגע יבוא מקביל או יבוא אישי בענף שבו פועל היבואן הישיר ובשל כך עלולה להיפגע התחרות בענף, או מעשה שעיקרו מניעה או הפחתה של התחרות מצד יבוא מקביל או יבוא אישי, או מעשה שעלול למנוע או להפחית יבוא מקביל או יבוא אישי ואינו נחוץ לצורך מימוש עיקרו של יבוא הטובין על-ידו כיבואן ישיר, בניגוד להוראות סעיף 31ו"

יעל דיין:      למעשה זה הסעיף שמעניק לנו את הסמכות להטיל עיצום כספי בחוק של עד 8 אחוזים מהמחזור ולא יותר מ-100 מיליון

יעל דיין:      קראנו את התוספת ואני עוברת לסעיף 4 ו-5

אביגיל כספי: לעניין התוספת, הערת נוסח

אביגיל כספי:  בכל מקום שכתוב מוצר, זה יהיה טובין

יעל דיין: לא, לא מוצר

יעל דיין:  במקום נכס יהיה טובין

אביגיל כספי: אבל כך זה יהיה אחיד עם האיסור העיקרי

אביגיל כספי:  כלומר, אם אנחנו מסתכלים גם בהגדרות וגם אחר כך באיסור, אנחנו רואים שתמיד מדברים על טובין

דוד ביטן: תעשו את התיקונים

דוד ביטן:  אין בעיה

יעל דיין: תחילה     תחילתו של חוק שלושה חודשים מיום פרסומו (להלן – יום התחילה)

דוד ביטן: ויש לנו התחייבות שתוציאו גילוי דעת

יעל דיין: כן

יעל דיין:      5)	דיווח לכנסת – הוראת שעה     

יעל דיין: דיווח ראשון לפי סעיף קטן (א) יימסר ביום 1 ביולי 2025 או בסמוך לו לגבי התקופה שמיום התחילה

מאיר קלוגהפט: רציתי להוסיף לסעיף שקראת

מאיר קלוגהפט:  עשה היבואן הישיר מעשה

מאיר קלוגהפט:  מעשה זאת הגדרה כל כך כוללנית

מאיר קלוגהפט:  אני הלכתי עכשיו, סיפקתי צעצועים והלכתי להדריך אותם

מאיר קלוגהפט:  הדרכתי את אלה שאני מוכר להם את הצעצועים

מאיר קלוגהפט:  זה מעשה

מאיר קלוגהפט:  אני פוגע ביבואן המקביל

דוד ביטן: אתה לא היית בדיון הקודם, נכון?     

מאיר קלוגהפט: לא הייתי

דוד ביטן: בדיון הקודם דיברנו על זה שאנחנו נצמצם לדברים ספציפיים

מאיר קלוגהפט: זה מה שאני אומר

דוד ביטן: בסדר

דוד ביטן:  אתה שוכח שיש לך את התוספת

איתי עצמון: יכול להיות שמבחינת ניסוח אנחנו נוסיף מעשה המנוי בתוספת, אם יש צורך בכך

יעל דיין: כתוב בסיפה, בניגוד להוראות סעיף

דוד ביטן: בסדר

דוד ביטן:  נוסיף את זה

דוד ביטן:       יש הערות לנוסח? לא, אתה מתחיל איתי הכול מהתחלה ואני לא מוכן לזה

דוד ביטן:  יש לך משהו לגוף העניין? לא הרצאה

אוריאל לין: לגוף העניין

אוריאל לין:  אני מבקש שלא ייכתב "עלול לפגוע" אלא ב"פועל פגע" אני אגיד לכם למה

אוריאל לין:  בואו נפעיל את ההיגיון

דוד ביטן: החזרת אותי אחורה

דוד ביטן:  עלול להיפגע

דוד ביטן:  לא עלול לפגוע

אוריאל לין: עלול להיפגע, זה דבר כל כך רחב, כל כך ספקולטיבי

דוד ביטן: אם אתה אומר רק להיפגע, אנחנו צריכים לחכות שנתיים עד שייפגע ואחר כך נראה מה יהיה

דוד ביטן:  לא

דוד ביטן:  זה לא הולך

דוד ביטן:  הבקשה לא מתקבלת

דוד ביטן:  בשביל זה יש להם שיקול דעת

דוד ביטן:  זה לא שהם נותנים לך קנס ומיד אתה משלם אותו

אוריאל לין: הערה נוספת

אוריאל לין:  קודם כל, אנחנו צריכים להבין שאסור לנו לעשות בחוק - אתה בעצמך משפטן ועורך דין - הוראות כלליות שהם נושאים לוויכוח בבתי המשפט

אוריאל לין:  דברים כאלה שעליהם מטילים קנסות צריכים להיות מאוד ודאיים ולא דברים כלליים

דוד ביטן: תן לי להגיד לך משהו

דוד ביטן:  אתה מתעלם מהעניין שאתה יכול להגיש ערר ויש מישהו שקובע אם זה בסדר או לא

דוד ביטן:  אתה מתעלם מזה כאילו זה לא קיים

דוד ביטן:  מספיק עם זה

דוד ביטן:  אתה שוכח שזה לא רק החלטה שלהם

דוד ביטן:  אם זאת רק החלטה שלהם, הייתי עושה את כל התיקונים שאתה מבקש אבל זה לא המצב

דוד ביטן:  סתם לבוא ולהעלות טענות כאילו אנחנו לא יודעים שיש שלבים נוספים

אוריאל לין: אדוני היושב ראש, הערה נוספת

דוד ביטן: אי אפשר

דוד ביטן:  אתה עושה לי פיליבסטר?      

אוריאל לין: לא פיליבסטר

דוד ביטן: נעבור להסתייגויות

אוריאל לין: בסך הכול אני אומר כרגע שאני חושב שהאפשרות לשנות את ההגדרות בתוספת - - -     

דוד ביטן: אני חושב שהלכנו בצורה מדודה

דוד ביטן:  תיקנו, הוספנו דברים ספציפיים ולא סתם נתנו סמכות לרשות לקבוע מה שהיא רוצה

דוד ביטן:  הם צריכים לפרסם גילוי דעת שיבוא לפני יישום החוק

דוד ביטן:  אתם תראו את גילוי הדעת

דוד ביטן:  זאת לא תחילה מיידית

דוד ביטן:  יש הליך שאפשר לעתור לגורם אחר

דוד ביטן:  אני חושב שזה מספיק טוב

דוד ביטן:  כדי לקדם את העניין

דוד ביטן:  אנחנו רוצים למנוע מהיבואנים לעשות בעיות כאלה שמשפיעות על התחרות, לא סתם בעיות אלא בעיות ליבוא המקביל כדי שיהיה יבוא מקביל

אוריאל לין: לגופו של סעיף אני רוצה לומר שאין מקום לתת עוד רשימה ארוכה מבלי שזה יהיה מעשה חקיקה

אוריאל לין:  אם רוצים בנושא כל כך רגיש לעשות שינויים, הסמכויות המופלגות האלה - - -     

דוד ביטן: אין כאן סמכות מופלגת

דוד ביטן:  זה כל העניין

אוריאל לין: להוסיף את הרשימה

דוד ביטן: אני רואה שאתה עושה לי פיליבסטר

דוד ביטן:  כל הרשימה המתוקנת היא בצו באישור ועדת הכלכלה ואז עוד פעם אתם תבואו לכאן ותתייחסו

איתי עצמון: לגבי ההסתייגויות

איתי עצמון:  הכנו והתפרסם גם קובץ שכולל את ההסתייגויות שהגישו הסיעות השונות

איתי עצמון:  הוא נמצא בפני חברי הכנסת ולכן אנחנו לא נקרא אותן

רונן לוי: אפשר הערה אחת?      

דוד ביטן: לא

דוד ביטן:  אתה רוצה להצביע על ההסתייגויות?      

רונן לוי: הערה אחת

דוד ביטן: לא

דוד ביטן:  שום דבר

דוד ביטן:  אתה לא חבר כנסת

איתי עצמון: הוועדה תצביע לפי שתי קבוצות כפי שאני אפרט אותן

איתי עצמון:      לפני סעיף 1, יש הסתייגויות קבוצת חד"ש-תע"ל

דוד ביטן: מי בעד קבלת ההסתייגות? מי נגד? מי נמנע?     

דוד ביטן: ההסתייגות לא נתקבלה     

דוד ביטן: ההסתייגות לא התקבלה

איתי עצמון: גם לקבוצת יש עתיד יש הסתייגויות 5 עד 8 בקובץ

דוד ביטן: מי בעד קבלת ההסתייגות? מי נגד? מי נמנע?     

דוד ביטן: ההסתייגות לא נתקבלה     

דוד ביטן: ההסתייגות לא התקבלה

איתי עצמון: לסעיף 1, קבוצת חד"ש-תע"ל, הסתייגויות מסעיף 9 כפי שמונח כאן עד סעיף 20

דוד ביטן: מי בעד קבלת ההסתייגות? מי נגד? מי נמנע?     

דוד ביטן: ההסתייגות לא נתקבלה     

דוד ביטן: ההסתייגות לא התקבלה

איתי עצמון: קבוצת העבודה, לאותו סעיף, 21 עד 25

דוד ביטן: מי בעד קבלת ההסתייגות? מי נגד? מי נמנע?     

דוד ביטן: ההסתייגות לא נתקבלה     

דוד ביטן: ההסתייגות לא התקבלה

איתי עצמון: לאותו סעיף, קבוצת יש עתיד

דוד ביטן: החלטת לבקר אותנו היום?     

שרן השכל: נושא כל כך חשוב

שרן השכל:  הייתי כבר בכמה דיונים בעניין הזה

שרן השכל:  ביטן, מולך אני לא יכולה להצביע נגד

איתי עצמון: קבוצת יש עתיד לסעיף 26 עד 53 בקובץ

דוד ביטן: מי בעד קבלת ההסתייגות? מי נגד? מי נמנע?     

דוד ביטן: ההסתייגות לא נתקבלה     

דוד ביטן: ההסתייגות לא התקבלה

איתי עצמון: קבוצת ישראל ביתנו, סעיף 54

דוד ביטן: מי בעד קבלת ההסתייגות? מי נגד? מי נמנע?     

דוד ביטן: ההסתייגות לא נתקבלה     

דוד ביטן: ההסתייגות לא התקבלה

איתי עצמון: אני מבין שההסתייגות של חבר הכנסת אליהו ברוכי נמשכה

איתי עצמון:  לא צריך להצביע עליה

איתי עצמון:      לסעיפים 2 עד 3, אין הסתייגויות

איתי עצמון:  לסעיף 4, קבוצת חד"ש- תע"ל, מסעיף 56 עד 59 בקובץ

דוד ביטן: מי בעד קבלת ההסתייגות? מי נגד? מי נמנע?     

דוד ביטן: ההסתייגות לא נתקבלה     

דוד ביטן: ההסתייגות לא התקבלה

איתי עצמון: שתי הסתייגויות של קבוצת המחנה הממלכתי, סעיפים 60 ו -61 בקובץ

דוד ביטן: מי בעד קבלת ההסתייגות? מי נגד? מי נמנע?     

דוד ביטן: ההסתייגות לא נתקבלה     

דוד ביטן: ההסתייגות לא התקבלה

איתי עצמון: לסעיף 5, קבוצת חד"ש-תע"ל, מסעיף 62 עד 66 בקובץ

דוד ביטן: מי בעד קבלת ההסתייגות? מי נגד? מי נמנע?     

דוד ביטן: ההסתייגות לא נתקבלה     

דוד ביטן: ההסתייגות לא התקבלה

איתי עצמון: לאותו סעיף, קבוצת המחנה הממלכתי מסעיף 67 עד 73 בקובץ

דוד ביטן: מי בעד קבלת ההסתייגות? מי נגד? מי נמנע?     

דוד ביטן: ההסתייגות לא נתקבלה     

דוד ביטן: ההסתייגות לא התקבלה

איתי עצמון: לאותו סעיף, קבוצת העבודה, סעיפים 74 עד 77 בקובץ

דוד ביטן: מי בעד קבלת ההסתייגות? מי נגד? מי נמנע?     

דוד ביטן: ההסתייגות לא נתקבלה     

דוד ביטן: ההסתייגות לא התקבלה

איתי עצמון: קבוצת ישראל ביתנו לסעיף 78 בקובץ

דוד ביטן: מי בעד קבלת ההסתייגות? מי נגד? מי נמנע?     

דוד ביטן: ההסתייגות לא נתקבלה     

דוד ביטן: ההסתייגות לא התקבלה

איתי עצמון: ההסתייגות האחרונה, קבוצת יש עתיד, סעיף 79 בקובץ

דוד ביטן: מי בעד קבלת ההסתייגות? מי נגד? מי נמנע?     

דוד ביטן: ההסתייגות לא נתקבלה     

דוד ביטן: ההסתייגות לא התקבלה

שרן השכל: אני מבקשת זכות דיבור במליאה

שרן השכל:  רוויזיה

דוד ביטן: אני בעצמי נותן רוויזיה

דוד ביטן:  אנחנו עושים רוויזיה עד שמשרד האוצר ייתן לנו תשובה בעניין של תעודות המקור

דוד ביטן:  את רוצה רוויזיה באופן כללי?      

שרן השכל: כן

דוד ביטן: נדון בזה ביחד

שרן השכל: בסדר גמור

איתי עצמון: לגבי בקשת רשות דיבור, מכיוון שקבוצת המחנה הממלכתי הגישה הסתייגויות, אז להסיר אותך?     

שרן השכל: לא

שרן השכל:  להשאיר

שרן השכל:  גם וגם

איתי עצמון: אי אפשר גם וגם

שרן השכל: למה?     

איתי עצמון: זה מה שקובע התקנון

שרן השכל: אוקיי

שרן השכל:  להשאיר בהסתייגויות

איתי עצמון: עכשיו הצבעה על הצעת החוק

דוד ביטן: מי בעד אישור חוק התחרות הכלכלית (איסור פגיעה ביבוא מקביל או ביבוא אישי) התשפ"ב-2022, עם התיקונים שביקשנו מהיועץ המשפטי? מי נגד?     

דוד ביטן: אושר     

דוד ביטן: הצעת החוק אושרה פה אחד כהכנה לקריאה שנייה ושלישית

איתי עצמון: כמובן בכפוף לבקשה לדיון מחדש

דוד ביטן: 	מתי האוצר יכול לתת לנו תשובה על תעודות המקור?     

גל ברנס: אנחנו עוד לא יודעים כי יש כאן את העניין של המורכבויות הבין-לאומיות

גל ברנס:  בהתחלה חשבנו שזה יכול להיות בטווח מאוד קצר אבל אחרי בדיקה אנחנו כבר לא בטוחים

דוד ביטן: לא הבנתי

גל ברנס: בבדיקה הראשונית שעשינו חשבנו שנוכל לתת תשובה בטווח זמן יחסית קצר

גל ברנס:  עשינו בדיקת המשך קצת יותר מעמיקה ועלו עוד מורכבויות בין-לאומיות

דוד ביטן: איזה מורכבות?     

גל ברנס: בסוף, בבסיס כל הדבר הזה, יש איזה שהם הסכמי סחר שמבוססים על יחסים דיפלומטיים

דוד ביטן: קחו את ה-15 אחוזים ותורידו 15 אחוזים מהצד השני

גל ברנס: גם זה משהו שנבחן

גל ברנס:  גם לו יש מורכבויות

דוד ביטן: כל דבר אצלכם זה מורכב

דוד ביטן:  מה מורכב כאן?     

גל ברנס: כל מורכבות היא על בסיס זה שמלכתחילה אנחנו מדברים כאן על משהו שהוא כתוצאה מהסכמי סחר ויש איזשהו הסכם מול מדינות שונות

דוד ביטן: אבל אז אתה מחייב אותי לעשות תיקון חוק שיפגע בהסכמי הסחר

גל ברנס: לכן אני אומר שזה מונח על שולחננו ואנחנו רוצים לנסות למצוא פתרון לנושא

דוד ביטן: כמה זמן?     

גל ברנס: אנחנו רוצים שזה לא יותנה

קריאה: חייב שזה יהיה מותנה

קריאה:  תאם לקחתם את הזמן

דוד ביטן: הרוויזיה נשארת

דוד ביטן:  נדמה לי שמותר להחזיק רוויזיה שבעה ימים

דוד ביטן:  כשהייתי יושב ראש הקואליציה, זה היה שבעה ימים

קריאה: הנושא הזה של תעודות מקור היה בדיונים עוד כאשר איתן כבל היה יושב ראש ועדת הכלכלה

קריאה:  יש ציטוטים מפסקי דין מ-2017 על זה שאתם יודעים, "שייתן המכס דעתו גם להיבטים הקשורים ביבוא המקביל ומהעמדה שנקט המכס בפניי עולה בבירור כי לא כך הוא וכי סוגייה זו אינה באה כלל ב- - - -"

דוד ביטן: תנו לנו פתרון כדי שלא נצטרך לחוקק שום דבר בעניין הזה

גל ברנס: משרד האוצר בטח בעד יבוא מקביל

גל ברנס:  דווקא זה שרואים שהדיונים כאן חוזרים ימים אחורה, כנראה שהסוגייה היא לא כל כך פשוטה כי אנחנו בטח בעד לפתור אותה בקלות

דוד ביטן: זה טוב

דוד ביטן:  זה טיעון טוב

דוד ביטן:  בגלל שהוא עכשיו טען משהו אחורה?     

גל ברנס: לא

גל ברנס:  אנחנו בעד

גל ברנס:  אם יכולנו לפתור את זה בפשטות

דוד ביטן: אתם עושים יבוא מקביל וגובים מכס נוסף, זה בעצם כל ההנחה של היבוא המקביל שלוקחים אותה במכס ואז אין הנחה

קריאה: אם אפשר להציע הצעה, שבדיון הבא שר האוצר יגיע ותוכל לשוחח איתו

דוד ביטן: לא

דוד ביטן:  אנחנו הולכים לטובתך ואתה עוד רוצה את שר האוצר? אולי אתה רוצה גם את נשיא המדינה  וראש הממשלה?     

קריאה: לא

קריאה:  מ-2017 לא זז כלום

גל ברנס: אני מבקש, אם אפשר, אנחנו כן פועלים בנושא ואפשר לקבוע ישיבות בהן נעדכן את הוועדה

גל ברנס:  אנחנו מבקשים שלא להתנות את החוק בדבר הזה

דוד ביטן: לא

דוד ביטן:  זה לא יקרה

דוד ביטן:  שכח מזה

גל ברנס: אני לא מאמין שהפתרון יהיה כל כך מהיר ופשוט

דוד ביטן: שלא יהיה חוק

מיכל כהן: אדוני, אין לי אלא לומר שמי שקונה רכב חדש, חשוב לדאוג ליוקר המחיה

שרן השכל: זה ממש לא נכון

שרן השכל:  בנושא של יבוא הרכב, זה ממש לא נכון

שרן השכל:  היום כל משפחה זקוקה לרכב ואפילו לשני רכבים, עם כל הכבוד

שרן השכל:  אני שמעתי סיפורים מטורפים על היבוא המקביל

שרן השכל:  את יודעת שליבואנים הראשיים יש סוכנים בתוך הנמלים, ממתינים ליבוא מקביל שיגיע רכב, עושים מעקב ורישום מאיפה הגיע הרכב הזה, מתקשרים לסוכן יד שנייה שמכר לו את הרכב הזה

מיכל כהן: החוק הזה יטפל בזה

מיכל כהן:  הדברים האלה שאת אומרת, הנוסח קיים

שרן השכל: ברגע שיש פתח ופרצה ליבואנים ראשיים, הם מנצלים אותה והם ניצלו אותה כבר מספיק

שרן השכל:  יוקר המחיה בישראל הוא מטורף לעומת מדינות אחרות

שרן השכל:  הגיע הזמן שנטפל בזה ביד קשה

שרן השכל:  אם יש הסכמי סחר, הדבר הזה מונח על השולחן כבר המון זמן

שרן השכל:  איך זה יכול להיות שלא בחנו את זה קודם לכן? כל פעם מוצאים דרך אחרת לחסום את זה

שרן השכל:  מתקשרים ישירות לסוכן רכב

גל ברנס: חברת השכל, אני רוצה לחדד

גל ברנס:  בסוף בחוק שמונח יש שני היבטים שונים

גל ברנס:  כל הדברים שאת העלית, החוק שנמצא כאן על שולחן הוועדה בדיוק נועד לפתור

גל ברנס:  כל ההיבטים בהם יבואנים רשמיים מנסים בצורה כזאת או אחרת לפגוע ביבוא המקביל, זאת מטרת החוק

גל ברנס:  יש סוגיה אחרת והיא סוגיה ספציפית לעניין רכבים שזאת תעודת המקור

גל ברנס:  היום לפי הסכמי הסחר של מדינת ישראל, כדי לייבא בפטור ממכס לפי הסכם הסחר, צריך לדעת להציג תעודת מקור שזאת תעודה שבדרך כלל אפשר לקבל אותה רק מהיצרן

שרן השכל: זאת בדיוק אותה בעיה שהייתה לנו

שרן השכל:  אפילו משחת שיניים

גל ברנס: נכון

שרן השכל: אמרו לנו שמביאים משחת שיניים מזויפת וזאת סכנה בריאותית

שרן השכל:  בן אדם שקונה מטרגט חצי מיליון משחות שיניים, הוא לא יכול לפנות למפעל ולהביא תעודת מקור

שרן השכל:  זה עוד איזושהי דרך לבוא ולמנוע את היבוא המקביל

גל ברנס: אנחנו מסכימים אבל כשזה היה בחקיקה הישראלית, לפני שנה היו דיונים גם על פקודת הרוקחים וגם על חוק בריאות הציבור (מזון) וגם על חקיקות שונות

שרן השכל: מי מסוגל לבוא עכשיו ולזייף ב

שרן השכל: מ

שרן השכל: וו ולנסות להעביר אותו דרך הגבול?     

דוד ביטן: גל, אני כבר רואה שאתם מתחילים לחזור בכם

דוד ביטן:  זה לא יהיה

דוד ביטן:  החוק לא יהיה

דוד ביטן:       הישיבה הסתיימה

דוד ביטן:  תחשבו טוב כי לא נסכים לשום דבר אחר

דוד ביטן:  אנחנו לא סומכים יותר כי שבע שנים לוקח לכם לבחון את העניין

דוד ביטן:  זה לא יהיה